Još uvijek neizvjesno ko će kupiti njemački "Opel" - Klix.ba\n9.5.2009. u 13:42\nU najskorijoj budućnosti trebalo bi da bude poznato ko će biti novi strateški partner poznatog proizvođača automobila "Opel" - italijanski "Fijat" ili rusko-kanadska grupacija "Magna", javljaju agencije.\nNamjera "Fijata" da preuzme "Opel" je, međutim, do sada izazvala dosta nedoumica i protesta među njemačkim političarima i ekonomistima, jer obje fabrike prave slične modele vozila i pojavljuju se kao konkurenti na evropskom tržištu, naglašava se u izvještaju ruske agencije.\nRadnici "Opela", koji nastoji po svaku cijenu da se odvoji od matičnog i posrnulog američkog koncerna "General motors" (GM), također se protive objedinjavanju sa "Fijatom", jer se plaše masovnih otkaza i gubitka posla.\nGeneralni direktor "Fijata" Serđo Markijone je u ponedeljak izjavio, prilikom razgovora sa visokim funkcionerima njemačke vlade, da će njegova kompanija razvijati njemački brend i proširiti proizvodnju.\nJirgen Rutgres, premijer pokrajinske vlade u Sjeverenoj Vestfaliji gdje se nalazi jedan od pogona "Opela", ove sedmice je izrazio otvorenu sumnju da "Fijat" može ispuniti obećanja u vezi sa budućom proizvodnjom.\nFinansijski ekspert moskovske kompanije "Gurus kapital" Arsenije Dibah ipak smatra da je posao sa "Fijatom" za "Opel" mnogo bolji nego sa bilo kojim drugim partnerom, uključujući i pomenuti rusko-kanadski koncern. Dibah navodi da ruski investitori imaju "negativan imidž", a najnoviji investicioni zahvati kompanije GAZ su bili neuspješni, pa i to "preteže" na stranu "Fijata" u poslu oko preuzimanja "Opela".\nKoncern "Magna", u čijem sastavu je pored fabrike automobila GAZ i najveća ruska komercijalna banka "Sberbanka", želi da kupi 31 odsto akcija "Opela", čime bi postao najveći vlasnik paketa akcija te fabrike.\nNjemačka vlada, koja ima manjinski udio u "Opelu", već je objavila 14 uslova bez čijeg ispunjenja nije moguće preuzeti u prošlosti jednog od najuspješnijih evropskih proizvođača automobila. Jedan od uslova je i da se sjedište buduće kompanije nalazi u Njemačkoj.\nOdvojeno treba voditi pregovore sa veoma zahtjevnim sindikatima "Opela", a također treba imati u vidu da će se GM rastati od svoje njemačke filijale samo pod uslovom da novi vlasnik u tu robnu marku uloži pola milijarde eura.\nVlada Njemačke očekuje da novi vlasnik "Opela" otplati i razne dugove te kompanije, u ukupnoj vrijednosti od pet milijardi eura, što bi mogao da bude veliki problem za "Fijat".\nItalijanski koncern u ovom trenutku duguje raznim povjeriocima oko šest i po milijardi eura, uključujući i dug srpskoj vladi od 200 miliona eura u "kešu", na ime prošle godine sklopljenog ugovora o proizvodnji vozila u kragujevačkoj "Zastavi".\nUkoliko se dogodi da bitku za većinski broj akcija u "Opelu" dobije pomenuti rusko - kanadski konzorcijum, njemačka fabrika bi se u narednom periodu specijalizovala za proizvodnju elektromobila.\nAnalitičari u Moskvi ukazuju da bi se, kada je riječ o angažmanu GAZ -a u poslu sa "Opelom", kao problem mogao pojaviti i dug ruske kompanije od 40 milijardi rubalja (oko 1,25 milijardi dolara).\nProblem dugovanja GAZ-a, kao i neophodnog kapitala za preuzimanje "Opela" mogao bi, međutim, da se riješi uz odgovarajuću podršku ruske vlade koja bi nedostajuća sredstva odobrila iz državnog budžeta.\nPrvi oldtimer skup grada Mostara\n10.05.2009. u 11:22


Država saučesnik u otimanju obala: Masovna nelegalna gradnja na obali Dunava u Višnjici\nNelegalna gradnja obala reka nije karakteristična samo za Savski nasip, već je i obala Dunava sve češće meta privatizacije bahatih pojedinaca. Kako smo se uverili na licu mesta, na potezu od restorana “Dunavske terase” trenutno postoji oko trideseta nelegalnih vikendica, a nove niču velikom brzinom. Pored velikog broja objekata, na lokaciji postoji i mini ergela konja. Naš terenski tim je u obilasku ovog područja primetio veliki broj građevinskih mašina, radnike i kamione koji su vršili nasipanje stotina kubika zemlje i izvodili betoniranje obala. Obim radova je izuzetno veliki pa je jasno da se oni odvijaju uz prećutno ignorisanje nadležnih institucija.\nUvidom u katastar lako je utvrditi da su objekti izgrađeni nelegalno i bez dozvola, te da je u pitanju zemljište u javnom vlasništvu. Nažalost slučaj gradnje u Višnjici je još jedan od pokazatelja da trenutna gradska administracija ne samo da ne želi da se obračuna sa kriminalom i korupcijom, nego više ni krije da dopušta privilegovani pojedinci mogu da rade šta god žele.\nNe davimo Beograd ponavlja da su obale reka prirodno i javno dobro koje mora biti dostupno svima. Izborićemo se da Beograd bude dobar grad za sve, gde važe jednaka pravila, gde se zakoni poštuju i gde gradska uprava služi građanima i štiti prirodne resurse.


Mini John Cooper Works GP na Nirburgringu - BIGportal.ba\nU Miniju intenzivno testiraju najnovije izdanje svog najsnažnijeg modela do sada. Iza poznatog naziva John Cooper Works GP ovaj put se krije automobil koji će se proizvoditi u ograničenoj seriji (3.000 primeraka), a sa sobom će doneti dvolitarski četvorocilindarski turbo benzinski motor s više od 300KS, što jasno stavlja do…\nNa fotografijama jednog od test prototipa (sa Nirburgringa) i pored kamuflažne folije mogu da se vide naglašeno prošireni blatobrani i veliki zadnji spojler, a značajno drugačije je dizajniran i prednji branik.\nU Miniju navode i da je novi John Cooper Works GP stazu Nirburgring prešao za “manje od 8 minuta”.\nMini JCW GP će i ovaj put biti dvosed, jer će zadnja sedišta svoje mesto ustupiti cevima sigurnosnog kaveza.\nMini JCW GP bi premijerno trebalo da bude predstavljen još tokom ove godine, ali prvi primerci će biti isporučeni tokom 2020.\nIzvor: Klix.ba / Caradisac. com\nAleksandra objavila provokativnu fotku


Evropska unija pregovara o Kosovu - Klix.ba\n4.2.2009. u 13:12\nEvropski parlament u Strasbourgu u srijedu treba da usvoji rezoluciju o Kosovu, u kojoj se kaže da će biti potrebno da se "pregovorima UN-a i srpske vlade utanačeni prijelazni sporazum, ponovo procijeni u svjetlu razvoja na terenu, pošto evropska misija Euleks dostigne puni operativni kapacitet".\nU raspravi o Kosovu u Evropskom parlamentu stavove o Kosovu će iznijeti Mirek Topolanek, premijer Češke, koja je predsjedavajući Unije, kao i predsjednik Evropske komisije Jose Manuel Barroso.\nEvropski parlament u najavi ovog događaja navodi da je povod predstojeća godišnjica samoproglašenja nezavisnosti Kosova u Prištini, oko čega su, kako se navodi, i dalje podijeljene članice Evropske unije.\nU saopćenju parlamenta Evropske unije se naglašava da sada na Kosovu s mandatom od dvije godine deluje misija Euleks, u širem okviru rezolucije 1244 Vijeća sigurnosti Ujedinjenih nacija i dodaje da će ta misija "biti okončana čim vlasti Kosova budu stekle dovoljno iskustva da svim pripadnicima društva zajamče djelovanje pravne države".\nU rezoluciji, koju poslije rasprave i više podnesenih amandmana, treba da u srijedu ili u četvrtak prepodne usvoje evropski parlamentarci, se pozdravlja saglasnost srpske vlade za razmještaj Euleksa na Kosovu.\nTakođer se ističe da "poslanici EP ohrabruju Srbiju da i dalje pruža dokaze takvog konstruktivnog pristupa, što se podudara s njenim težnjama da se priključi EU".\nEvropski parlamentarci ukazuju na rezolucije UN-a o Kosovu, odredbe povelje UN-a, konstatiraju da je u Prištini 17. februara prošle godine proglašena nezavisnost i naglašavaju veliku odgovornost Euleksa u uspostavljanju vladavine zakona na Kosovu, prenio je BBC.\nUz poziv da Evropska unija znatno politički i ekonomski pomogne Kosovo, navodi se i zabrinutost zbog ekonomske situacije i nepovoljnog utjecaja sporih reformi, općeraširene korupcije i organiziranog kriminala na\n04.02.2009. u 13:15\nMerkel kritizirala papu\n04.02.2009. u 13:11


Mitrović 'srušio' Crnu Goru, Srbija lider grupe\nIzvor: Radio Televizija Vojvodine, 11.Okt.2018, 04:57\nMitrović "srušio" Crnu Goru, Srbija lider grupe\nJunak istorijskog trijumfa, u prvom meču dve selekcije nakon razlaza Srbije i Crne Gore, bio je dvostruki strelac Aleksandar Mitrović, iz penala u 19. minuti, nakon što je Filip Stojković srušio Milana Rodića, i 81. minutu.\nIzabranici Mladena Krstajića bili su znatno bolji rival i sada su sami na vrhu tabele sa sedam bodova, >> Pročitaj celu vest na sajtu Radio Televizija Vojvodine << dva više od Rumunije.\nU drugom meču Rumunija je pobedila u Litvaniji 2:1.\nSrbija već u nedelju gostuje u Rumuniji, a novi duel sa Crnogorcima je u novembru u Beogradu.\nUtakmica je protekla bez većih incidenta, a domaći navijači su na početku meča himnu Srbije pozdravili aplauzima.\nTuča na tribinama uoči meča\nPola sata uoči utakmice, na stadionu je došlo do tuče između domaćih navijača na južnoj tribini.\nU tuči je učestvovalo nekoliko desetina domaćih navijača. Policija nije intervenisala, a situacija se smirila posle minut-dva.\nMurinjo u Podgorici gledao Sergeja i Marušića\nMenadžer Mančester Junajteda Žoze Murinjo gledao je večeras utakmicu između Crne Gore i Srbije.\nNa skeneru trofejnog stručnjaka bio je i mladi defanzivac Srbije i Fiorentine Nikola Milenković.\nMurinjo je na stadionu Pod Goricom bio u društvu bivšeg jugoslovenskog reprezentativca Predraga Mijatovića.\nSportske.net: "Bratski okršaj" - Reprezentativci Srbije i Crne Gore drugovali pred večerašnji meč (foto)\nFudbalski spektakl koji se dugo čekao, duel između Crne Gore i Srbije, prvi posle razlaza dve države 2006. godine, odigraće se večeras u Podgorici od 20.45. . 19.55 - Crnogorska policija blokirala je delove oko Gradskog...


mina vrbaski fudbaler afera ozenjen prevara vladimir kovacevic\nSKANDAL! OŽENJENI SRPSKI FUDBALER MUVAO MINU VRBAŠKI Poruke objavila javno i tagovala njegovu ženu (FOTO)\nKontroverzna učesnica Zadruge", Mina Vrbaški tvrdi da ju je putem Instagrama muvao oženjeni fudbaler Vojvodine Vladimir Kovačević, te je i objavila prepisku sa njim.\nMina Vrbaški prepiska\n- Bomba - glasio je njegov komentar na fotografiju koju je Mina objavila, a na kojoj se vidi kako u donjem vešu stoji na krevetu i drži roze balone.\nNakon toga Vrbaški je postavila obaveštenje da broj telefona koji kruži društvenim mrežama nije njen, pa je sportista to iskoristio da joj zatraži pravi broj.\n- Daj mi onda tvoj broj, Mina - izričit je bio on. Starleta po svemu sudeći nije imala ništa s njim niti je odgovarala na poruke, ali ih je skrinštovola i tagovala njegovu ženu na Instagramu da vidi kako joj se njen muž nabacuje.\n- Ovo su naši današnji muškarci koji su u braku - napisala je ona.\nUbrzo nakon toga Instagram profil ovog fudbalera je ugašen. On je štoper koji je ponikao u omladinskoj školi Vojvodine. Neko vreme je igrao za prvi tim, pa se posle uspešne epizode u Spartaku vratio u Novi Sad u sezoni 2016/17. Igrao je samo šest meseci, a potom otišao u Belgiju.\nVIDEO:Mina Vrbaški o prostituciji\n"NEĆE STATI" Evo zašto je Mina Vrbaški rešila da raskrinka oženjenog fudbalera! "Odlepila je kad je čula ŠTA JE URADIO"\n"NIJE TI TO MACA DISKRECIJA, PA DA ĆUTI" Ovo je oženjeni fudbaler kojeg je Mina stavila na STUB SRAMA, a sada ga urnišu


Pomoćnik srbijanskog ministra uhapšen na Kosovu - Klix.ba\n27.1.2010. u 08:22\nMinistar za Kosovo i Metohiju u srbijanskoj vladi Goran Bogdanović u utorak je od međunarodne zajednice zatražio da "obuzda Prištinu" nakon što je njegov pomoćnik Branislav Ristić uhapšen u kosovskom selu Drsnik kod mjesta Kline, te pušten nakon petosatnog saslušanja.\nBogdanović je kazao kako međunarodna zajednica mora poslati vrlo jasnu poruku vlastima u Prištini te se odrediti prema tom slučaju jer Beograd "prosto više nije u situaciji trpjeti ovakvo maltretiranje i šikaniranje".\n"Ovo što se danas desilo i što se dešava unazad nekoliko dana, šalje vrlo jasnu poruku Srbima na prostoru Kosova i Metohije da za njih dolje nema mjesta, da se moraju povinovati zakonima vlade Kosova", ocijenio je Bogdanović.\nSrbijanski ministar dodao je kako je to i jasna poruka države Srbije da će se ona i dalje boriti da Srbi na Kosovu imaju osnovna ljudska prava i da se vraćaju na svoja vjekovna ognjišta, te da će i dalje voditi računa o Srbima koji imaju namjeru vratiti se na Kosovo i onima koji su se već vratili.\nRistića je s još četvoricom njegovih suradnika Srba ranije u utorak privela je kosovska policije i pustila ih nakon saslušanja.\nGlasnogovornik kosovske policije u gradu Peći Zeqir Kelmendi u izjavi koju su prenijeli beogradski mediji objasnio je da su Ristić i ostali privedeni jer su ilegalno prešli granicu, nisu blagovremeno prijavili održavanje sastanka te nisu dozvolili policiji ulaz prostorije u kojima se skup održavao.\nRistića je, kako se ističe, nakon puštanja kosovska policija ispratila do graničnog prijelaza Merdare na sjeveru Kosova, dok su se ostala četvorica privedenih vratila u selo Drsnik.\nInače, sredinom siječnja kosovska policija prekinula je posjet ministra Bogdanovića mjestu Štrbac na Kosovu, objasnivši mu da se ne može kretati na tom području bez dozvole kosovske vlade.


Ivanić doneo Zvezdi proleće u novembru - Sport - Dnevni list Danas\nPočetna » Sport » Ivanić doneo Zvezdi proleće u novembru\nFudbaleri crveno-belih na svom stadionu pobedili Ludogorec (1:0) u utakmici 5. kola Lige Evrope\nIvanić doneo Zvezdi proleće u novembru\nV. N.25.11.2021. 22:03\nFoto: (BETAPHOTO/BRANISLAV BOZIC/DS)\nFudbaleri Crvene zvezde pobedili su Ludogorec na svom stadionu rezultatom 1:0 (0:0) u utakmici 5. kola Lige Evrope, preuzeli prvo mesto na tabeli Grupe F i obezbedili plasman u eliminacionu fazu jednog od evropskih klupskih takmičenja. Ukoliko u poslednjem kolu Midtjiland pobedi Ludogorec u Bugarskoj, Zvezdi će na gostovanju u Bragi biti neophodan makar remi da bi na proleće nastupala u Ligi Evrope, a u slučaju da izgube od Portugalaca crveno-beli će igrati u Ligi konferencija.\nPred 21.184 svojih najmlađih navijačasrpskog šampiona je do trijumfa odveo Mirko Ivanić i to ne samo zbog toga što je bio strelac pobedonosnog gola, već i zbog toga što je prikazao sjajnu partiju i bio daleko najbolji pojedinac duela na stadionu „Rajko Mitić“, Odmah uz njega po zaslugama za veliku pobedu je i trener Dejan Stanković, koji je odlično pripremio svoj tim, a još bolje ga vodio tokom meča.\nZvezda u većem delu susreta nije uspevala da na pravi način poveže linije tima.\nMilan Pavkov je bio usamljen u napadu, bez pravih lopti koje bi mu omogućile da se nađe u situacijama u kojima bi mogao da ugrozi gol rivala.\nUprkos tome domaćin je dokazao da je mnogo kvalitetniji tim od Bugara i tokom celog meča u potpunosti je kontrolisao zbivanja na terenu.\nPrvi stručnjak crveno-belihneposredno pre početka utakmice suočio se sa velikim problemom jer se ispostavilo da Rodić ne može da igra. Levi bek crveno-belih iznenada je dobio temperaturu i bolove u stomaku, pa je na njegovom mestu, u inače oslabljenoj odbrambenoj liniji, morao da nastupi Srnić. Zbog odsustva suspendovanih Gobeljića i Degeneka, kao i činjenice da je nedovoljno oporavljeni Sanogo meč počeo na klupi za rezervne igrače, uz Dragovića su u poslednjoj liniji bili Eraković i Pankov.\nOčekivalo se da će zbog toga Zvezda u duel ući sa dodatnim oprezom, međutim, domaći su u prvih desetak minuta agresivno napali i nateraliLudogorec da se brani.\nVeć u trećem minutu prvu priliku imao je Eraković, a nedugo zatim su i Katai i Pavkov bili u šansama da savladaju Padta.\nIpak, kako je vreme odmicalo gosti su postepeno počeli da se oslobađaju pritiska.Polovinom prvog dela Ludogorec je preuzeo inicijativu i uspostavio kontrolu na sredini terena, ali se i tada činilo da je u pitnju bila odluka Dejana Stankovića da svesno prepusti rivalu sredinu terena i da šansu potraži iz tranzicije.\nCrveno-beli su bili sigurni u odbrani, dok su u napadu uglavnom pokušavali šutevima iz daljine ili dugim loptama ka Pavkovu. U poslednjih prvog dela Ivanić je u tri navrata opasno ugrozio gol „zelenih“ i najavio ono što će se desiti u nastavku.\nKao i na početku meča, Zvezda je u uvodnim minutima nastavka krenula mnogo ofanzivnije ka golu rivala, međutim, osim poluprilike Pavkova domaći nisu uspevali da ozbiljnije ugroze Padta. Kada se činilo da su gosti uspeli da odbiju napade Zvezde i da će ponovo uspostaviti terensku ravnotežu Mirko Ivanić je krunisao svoju odličnu partiju.\nU 57. minutu crnogorski reprezentativac je osvojio loptu u duelu sa Ikokuom, a onda sjajnim udarcem sa 25 metara pogodio levi gornji ugao.\nOdmah potom Zvezda je promenila način igre, zatvorila prilaze svom golu i potpuno preuzela kontrolu nad zbivanjima na terenu. U tim trenucima došao je do izražaja kvalitet igrača srpskog šampiona u odnosu na rivala koji je bio nemoćan u nastojanjima daugrozi gol Borjana.\nDugim kombinacijama na svojoj polovini igrači Dejana Stankovića lako su trošili vreme i bez problema privodili utakmicu kraju. Trener crveno-belih je u finišu uveo i Sanoga i od tog momenta gosti su bili potpuno nemoćni da čak i dugim loptama prebace igru ispred kaznenog prostora crveno-belih.\nNaprotiv, u poslednjih pet minuta Zvezda je bila opasniji rival, ali su Lazetić i Ivanić propustili velike šanse da svom timu donesu i ubedljiviju pobedu.\nFK Crvena zvezdaFK Ludogorec\n2 reagovanja na “Ivanić doneo Zvezdi proleće u novembru”\nSportski informator kaže:\n25. novembra 2021. u 22.31\nInformisite se bolje. Nije obezbedila. Mora da pobedi Bragu ili da Ludogorec pobedi Mitjuland.\n26. novembra 2021. u 01.01\nZvezda pobeđuje kad je „najboljim navijačima na svetu“ zabranjen ulaz na stadion.


Opljačkana kuća na Kosovu i Metohiji: Šestočlana srpska porodica u strahu | BL Portal\nU srpskom selu Babin Most u opštini Obilić opljačkana je porodična kuća Staniše Stanojevića dok je on sa porodicom radio u polju, saopšteno je danas iz Kancelarije Vlade Srbije za Kosovo i Metohiju.\nU saopštenju se navodi da je ovaj najnoviji incident unio dodatni nemir u porodicu Stanojević, ali i među srpsko stanovništvo u Babinom Mostu, posebno u dane pred obilježavanje Vidovdana.\nŠestočlana srpska porodica je o ovom incidentu obavijestila policiju samoproglašenog Kosova, ali ne gaje nadu da će počinioci biti uhvaćeni, jer nemaju povjerenja u tu instituciju, navedeno je u saopštenju.\nKancelarija za Kosovo i Metohiju je podsjetila da je ovo 66. incident od početka godine čija su meta Srbi, njihova imovina, crkve, domovi zdravlja, škole i najavila da će i o ovom incidentu obavijestiti međunarodne predstavnike, kao i da zahtijeva od nadležnih organa da hitno reaguju i počinioce ovog, ali i svih ostalih nerasvijetljenih incidenata izvedu pred lice pravde.\n“Jasno je da se srpski narod južno od Ibra nalazi pod konstantnom represijom albanskih izgrednika zbog čega očekujemo od nadležnih institucija i međunarodne zajednice da reaguju”, zaključeno je u saopštenju.\nTags: Kosovo, pljačka, region, Srbi, Srbija


Završena poseta Angele Merkel Srbiji › Made-in-Germany.rs\nNemačka kancelarka Angela Merkel danas je završila posetu Beogradu i otputovala ka Tirani. Iako je u Beogradu provela nepuna 24 sata, poruke koje je za to vreme uputila tek će se analizirati, pišu mediji u Srbiji.\nNemačka kancelarka je sa predsednikom Srbije Aleksandrom Vučićem razgovarala o raznim temama, od evropskog puta i spoljne politike, zaštite životne sredine i klimatskih promena, do dualnog obrazovanja. Neke od njenih poruka već su odjeknule u javnosti, poput onih o vladavini prava, rešenju kosovskog čvora, opasnostima koje vrebaju iz “drugih krajeva sveta” i eksploataciji srpskog litijuma.\n„Razgovarali smo o reformama i otvaranju novih poglavlja u procesu pristupanja. Upravo je u oblasti pravnog sistema važno da se postigne napredak. Presednik je izneo planove i dao obećanja”, rekla je Merkelova, što Blic tumači kao potvrdu da problem sa vladavinom prava u našoj zemlji postoji, da se očekuje da se to poboljša, a da je predsednik Srbije dao garancije da će tako i biti. Nemačka kancelarka je tom prilikom istakla da je “gospodina Vučića upoznala kao osobu koja ne daje lažna obećanja, već kao osobu koja pokušava da sprovede u delo to što obeća” i poručila da ohrabruje Srbiju da dalje ide ka pravnoj državi i pluralnom društvu.\nŠto se tiče „Kosovskog čvora“, Merkelova je rekla da će se neka pitanja rešiti na kraju procesa, da svako zna da ni sve države članice EU nisu priznale kosovsku nezavisnost, da se to pitanje mora rešiti da bi se članice EU složile sa procesom pristupanja Srbije, kao i da nema smisla razgovarati o kraju nekog procesa pre nego što se ne reše drugi problemi. Ova poruka bi se mogla dvojako tumačiti. Na jedan način kao još puno posla koji Srbija treba da završi pre kosovskog pitanja, a na drugi kao priznavanje kosovske nezavisnosti od strane preostalih članica, što bi Uniji olakšalo trud na postizanju konačnog dogovora.\nVučić je po ovom pitanju ipak bio direktniji i jasno je stavio do znanja ono što je javnosti manje-više odavno poznato, a to je da nećemo postati članica Unije pre nego što se reši ovo pitanje.\nNemačka kancelarka je potvrdila bojazan koju Unija i inače ima kada je u pitanju odnos Zapadnog Balkana, a ponajviše Srbije, sa drugim svetskim silama, pre svega sa Rusijom i Kinom, a zbog čega Srbija često biva kritikovana od strane EU.\nKako je rekla, „imamo uticaje iz drugih područja sveta, zbog čega moramo sa naše strane imati na umu koliko je važan naš geostrateški interes i približavanje regiona Uniji”. Sa tim u vezi, baš juče je, slučajno ili namerno, najavljen dolazak predsednice Evropske komisije Ursule fon der Lajen u Srbiju i potpisivanje ugovora o izgradnji auto-puta Niš-Pločnik-Priština.\nŠto se tiče eksploatacije litijuma u Srbiji, Merkelova je rekla da ukoliko budu realizovana bilo kakva iskopavanja tog metala, “sve mora da bude urađeno u skladu sa najvišim standardima, uz očuvanje životne sredine”. Pri tom je dodala da ukoliko se za to interesuje ceo svet, onda se interesuje i Nemačka, s obzirom na to da u Srbiji postoji veliki broj nemačkih investicija u oblasti autoindustrije, a je litijum važan za buduću mobilnost i pravljenje baterija.\n– Srbija tu ima nešto što zaista vredi. Naravno, postoji zabrinutost da li će se eksploatacija vrštiti u skladu sa ekološkim standardima. EU ima dobre standarde održivosti. Nije samo reč o nemačkim interesima, to je pitanje kojim će se baviti sve države članice EU, jer je očuvanje životne sredine u Evropi zaista važno pitanje – poručila je nemačka kancelarka.\nPoseta Merkelove pozitivno utiče na investitore\nOd MiG na 14/09/2021 / AKTUELNO / Ostavite komentar


MODNA INDUSTRIJA I UMETNOST SPEKTAKLA – M2C Blog\nPostoji mnogo načina kreativnog izražavanja i svaki nam daje mogućnost da predstavimo sebe, svoje vizije, interesovanja i ideje. Svaki kreativni izraz zahteva konceptualizaciju i proces stvaranja. Umetnici i dizajneri provode sate i nedelje kako bi došli do inicijalne ideje i oživeli svoju viziju.\nModna industrija je oduvek bila inspirativna velikom broju ljudi, ističući raznolikost estetskog izražavanja, kao i mogućnost svakodnevnih modnih transformacija. Kao takva, inspirisala je mnoge na profesionalno usmerenje u modnom svetu. Prve naznake modne revolucije počinju tokom 1960-ih godina, a već početkom 1980-ih diskretne revije za probranu klijantelu transformišu se u glamurozne svetske događaje na egzotičnim lokacijama. Dizajneri traže različite načine kako bi se kreativno izrazili, bivaju inspirisani muzikom, performansom i pop kulturom, kao i događajima od svetskog značaja, nalazeći u njima savršenu priliku za stvaranje modnog spektakla.\nU modnoj industriji postoje i oni koji su svoje revije dovodili do ekstrema i prenaglašene teatralnosti, kao što je to radio Alexander McQueen koji je 1998. godine svoju reviju završio performansom maskiranog modela u krvavo crvenoj haljini okružen vatrom, aludirajući na dizajnerovu veliku inspiraciju – Jovanku Orleanku, po kojoj je revija nosila naziv. Ovakav pristup modi izazvao je velike polemke u javnosti i privukao pažnju svetskih medija, ali i ljudi izvan granica modnog sveta. Jedan od najpoznatijih svetskih modnih brendova Dolce & Gabbana je kao inspiraciju za ovogodišnju letnju kolekciju izdvojio antičku Grčku, gde su modeli nosili ekstravagantne kreacije u zemljanim tonovima, lovorove vence oko glave i zlatne vezove na dugačkim odorama, vizuelno asocirajući na vladare i bogove tog perioda.\nDolce & Gabbana Alta Moda Fashion Show at the Temple of Concordia at the Valley of the Temples, 2019\nDior je spektakularnom kreacijom japanskog umetnika Hajime Sorayame simbolično prikazao svoju opčinjenost ženama i istakao njihovu bitnu ulogu u društvu i modi. U toku Diorove revije, metalni ženski robot visine 11 metara i težine 9 tona, krasio je centar modne piste, kreirajući svetlosne refleksije uz pomoć 45 lasera usmerenih ka metalnoj skulpturi.\nDior Pre Fall 2019 Men’s Fashion Show, Tokyo\nTokom svakog velikog modnog dešavanja publika ima priliku da vidi ekskluzivnu odeću visoke mode, visokobudzetnu scenografiju, savršeno uvežban catwalk i odličnu organizaciju svakog detalja. Iza svega ovoga, stoji tim profesionalaca koji ništa ne prepušta slučaju. Modne i event agencije često ističu da je organizacija spektakularnih modnih dešavanja podstaknuta ambicijom da svaki naredni događaj bude korak ispred u odnosu na prethodni ali i kreativnom pristupom koji ideju pretvara u revoluciju. Alexandre de Betak, osnivač jedne od najpoznatijijih modnih event agencija u svetu – Bureau Betak, je jednom prilikom rekao da je svet u kojem živimo prepun informacija koje nam skraćuju raspon pažnje, pa stoga i sećanje na neki događaj. Upravo zbog takve vrste preopterećenosti, u surovom poslovnom svetu opstaće samo najbolji i najveći. Vođen ovim pristupom, Alexandre de Betak je mnogo doprineo evoluciji mode. Kroz 25 godina u modnom biznisu realizovao je više od 600 modnih događaja. Njegova agencija je lider u produkciji i dizajnu, kreativnom koncipiranju i realizaciji mnogih velikih modnih događaja za svetski poznate brendove – Chalayan, Viktor & Rolf, Dior, DunHill, Michael Kors, Berluti, Saint Laurent i mnoge druge.\n‘’Danas kupci žele iznenađenja – individualizam, snažne poruke i reinvenciju. Naravno da brend treba da ostane prepoznatljiv, ali uvek spreman na nove odluke.’’ – Alexander de Betak\nDior Fall-Winter 2019/2020 Fashion Show\nModne revije su svojim interaktivnim pristupom, uz veliku medijsku pažnju zaintrigirale široke narodne mase, pa je pristupačnost ovakvim dešavanjima postajala sve veća, uključujući i one koji nisu deo probranog modnog društva. Grandiozni catwalk osmišljen od strane Thierry-ja Mugler-a realizovan je na Zénith stadionu u Parizu pred 6000 ljudi, dok je Yves Saint Laurent takođe upotrebio lokaciju stadiona kako bi predstavio svoju modnu kolekciju nakon Svetskog kupa u Parizu i tako privukao pažnju višemilionskog televizijskog auditorijuma. Ipak, nameće se pitanje – Kako su modna dešavanja evoluirala u događaje dostupne velikom broju ljudi?\nNekada je fashion week bio privatni, ekskluzivni događaj otvoren samo za pojedince iz modne industrije – dizajnere, modne urednike, velike klijente i pojedine slavne ličnosti. Fotografije sa ovih događaja bile su dostupne profesionalnim agencijama i samim brendovima, bez upliva u šire medijske tokove. Međutim, sa dolaskom digitalne ere – napretkom tehnologije i sve većim uticajem društvenih mreža, pristup ljudi iz industrije se značajno promenio. Helmut Lang je jedan od prvih dizajnera koji je upotrebio internet kao osnovni medijski kanal kako bi predstavio svoju jesenju modnu kolekciju online putem.\n‘’Vodio sam se svojim osećajem da će upotreba interneta prerasti u nešto mnogo veće od onoga što ljudski um može da zamisli, stoga sam ga upotrebio u pravom trenutku.’’ – rekao je Helmut tom prilikom.\nErmenegildo Zegna 2019 Fashion Show, Palazzo Mondadori, Milan\nInternet je olakšao prezentaciju modnog brenda, komunikaciju sa klijentima i omogućio online prodaju karata, kao i live streaming – digitalni pristup događaju, putem opcije: ‘Watch live’’. Modni brendovi poput Calvin Klein-a i Tommy Hilfinger-a uveli su mogućnost kupovine prilikom prenosa uživo, tako da gledaoci putem samo jednog klika imaju dve mogućnosti – kupovinu odeće sa modne piste čije emitovanje gledaju uživo, ali i odeće slične prikazanoj, po pristupačnijoj ceni na sajtu kompanije. U koraku sa digitalnom revolucijom, instagram je postao najčešći medij na koji se oslanja modna industrija. Pored mogućnosti live streaming-a koji je dostupan na svim društvenim mrežama, instagram nudi poseban način estetizacije fotografija kao i autentičnu vizuelnu prezentaciju svakog modnog brenda.\n“Modna revija nije samo pitanje trenutne senzacije i oduševljenja, već bitan faktor globalne komunikacije jednog brenda sa njegovom publikom.“\nAlexander de Betak posebno ističe važnost društvenih mreža u poslovnom svetu. Kada je instagram tek uveo mogućnost snimanja videa, on je prvobitno trajao 15 sekundi. ‘’U tom momentu smo želeli samo jedno – da sve što želimo da pokažemo svetu adaptiramo u raspoloživih 15 sekundi.’’ – kaže Betak. On modu posmatra kroz dve prizme istovremeno – kao umetnost i kao medij, naglašavajući da je važan kriterijum uspešnosti kamapanje njen uticaj na Instagram i ostale društvene medije.\n‘’Živimo u vremenu kada dizajneri i modne kuće počinju da razumeju jednu važnu činjenicu – njihova najveća publika, pored one u sobi, nalazi se na društvenim mrežama.’’ – Alexander de Betak\nJoš jedan uspešan primer poslovanja u koraku sa digitalnim trendovima je francuska modna kuća Balmain koja je kreirala poseban Snapchat filter. On je omogućio korisnicima ove aplikacije da na trenutak zaliče na manekenku sa piste – sa savršenim osvetljenjem, besprekornom kožom i posebnom scenskom šminkom. Na ovaj način kreirali su još jednu sponu između potrošača i brenda, jednostavnim korišćenjem aplikacije svog pametnog telefona. Pametno korišćenje tehnoloških inovacija modne dizajnere uspešno izdvaja od konkurencije, što pokazuje i primer Ralph Lauren-ovog emitovanja 4D modne revije na šezdesetometarskom vodenom zidu u Central Parku, kao i prikazivanje revije Rebecce Minkoff u digitalnoj formi – korišćenjem slušalica za virtuelnu stvarnost koja im je omogućila da dožive reviju ‘’iz prvih redova’’.\nOvakvi kreativno-tehnološki poduhvati jačaju osećaj lojalnosti brendu i kreiraju posebna iskustva kroz koja potrošač ima mogućnost učešća na velikim modnim dešavanjima, osećaj ekskluziviteta i pripadnosti ali i prisup najaktuelnijim trendovima.\nFall-Winter 2017/2018 Ready-to-Wear Chanel Show\nMeđutim, dobra ideja ne mora uvek biti potkrepljena tehnološkim aktivacijama da bi bila uspešna. Primer originalnosti je modni brend Jacquemus koji je upravo sa agencijom Bureau Betak svoje kreacije predstavio na modnoj pisti montiranoj na velikim poljima lavande i tako doprineo vizuelnoj senzaciji posebno pogodnoj za fotografisanje, koja je postala glavna tema na društvenim mrežama. Modna kuća Ermenegildo Zegna je letnju kolekciju za 2020. godinu prikazala u ruševinama napuštene fabrike čelika, gde peščana pista i čelični potporni stubovi odaju utisak industrijske zone, miljama udaljene od ekskluzivnih modnih dešavanja.\n“Le Coup De Soleil“, 10 Years Anniversary Show 2019, Jacquemus\nModni događaji omogućavaju brendovima i agencijama da pokažu svoje kreativne i inovativne sposobnosti i da eksperimentišu sa digitalnim medijima kako bi se pozicionirali kao inovatori u modnoj industriji. Tehnologija donosi nove načine da se ispriča priča o brendu i postaje sve potrebnija tržišnim akterima, kroz svakodnevne komunikacione tokove, društvene medije i digitalne inovacije neophodne za povezivanje sa potrošačima. Modna revija nije samo pitanje trenutne senzacije i oduševljenja, već bitan faktor globalne komunikacije jednog brenda sa njegovom publikom.\nDigitalna transformacija donosi promene koje su nedavno bile nezamislive, pa nas zasigurno očekuje još mnogo korisnih rešenja u budućnosti. Ali i pored svega toga, ne postoji adekvatan substitut za doživljaj na licu mesta. Modna industrija kreira novu dimenziju doživljaja kroz spektakularne modne događaje.


Sastanak državnog sekretara Živkovića i sekretara Justija | Ministarstvo odbrane Republike Srbije\nSastanak državnog sekretara Živkovića i sekretara Justija\nDržavni sekretar u Ministarstvu odbrane Aleksandar Živković sastao se danas sa stalnim sekretarom Ministarstva odbrane Republike Finske Juka Justijem radi održavanja redovnih bilateralnih konsultacija u oblasti odbrane.\nTokom sastanka naglašeno je da je redovno održavanje konsultacija iz oblasti politike odbrane značajan korak u saradnji dveju zemalja, kao i da je današnji susret prilika za razmenu stavova o aktuelnoj političko-bezbednosnoj situaciji u regionu.\nPrema rečima državnog sekretara Živkovića, Ministarstvo odbrane aktivno učestvuje u radu regionalnih bezbednosnih inicijativa i organizacija koje deluju na prostoru Jugoistočne Evrope.\nSrbija je u potpunosti posvećena vojnoj neutralnosti, istakao je državni sekretar Živković i shodno tom opredeljenju, Republika Srbija i Ministarstvo odbrane sarađuju sa partnerima i na Istoku i na Zapadu.\nTokom razgovora, državni sekretar Živković je sekretaru Justiju preneo da se ceni angažovanje pripadnika OS Finske u misiji KFOR, posebno imajući u vidu dugu tradiciju učešća predstavnika Finske u KFOR dodajući da se pridaje i izuzetan značaj vrednostima UN i oblasti mirovnih operacija, što potvrđuje i činjenica da Srbija od 2002. godine kontinuirano kvalitativno i kvantitativno unapređuje učešće u mirovnim operacijama, UN i EU.\nUkupni odnosi dve zemlje, konstatovano je na kraju sastanka, ostavljaju mogućnost i prostor za unapređenje i oblikovanje saradnje u oblasti odbrane na način da ona odražava obostrane interese.\nImajući u vidu da je jedna od tema današnjeg razgovora bila vojno zdravstvo, finska delegacija predvođena sekretarom Justijem obići će sutra Vojnomedicinsku akademiju, gde će biti predstavljeni kapaciteti što može da bude dobra osnova za sagledavanje modaliteta za eventualno uspostavljanje vojnomedicinske saradnje.


Qplay tricikli Jucy 6u1 Pink cena, cene Srbija, prodaja Beograd Novi Sad Niš\nQplay tricikli Jucy 6u1 Pink cene\nEPonuda nije internet prodavnica već Vam omogućava da brzo i lako nađete Qplay tricikli Jucy 6u1 Pink po najjeftinijoj ceni. Naš cilj je da kupci budu što bolje informisani o ponudi Qplay tricikli Jucy 6u1 Pink na tržištu Srbije. Vrlo lako nalazite željeni proizvod za kategoriju Tricikli za decu cene, ne morate da lutate od sajta do sajta za Qplay Tricikli za decu, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Qplay tricikli Jucy 6u1 Pink sa PRODAVCEM. EPonuda ne može da garantuje potpunu tačnost specifikacije i slika za Qplay tricikli Jucy 6u1 Pink. Pre kupovine, podatke za Qplay tricikli Jucy 6u1 Pink proverite na sajtu PROIZVOĐAČA.


Šta kažu naučnici: Hoće li toplo vreme ubiti virus? | Luftika\nStruka i vlasti širom sveta polagali su nade da će toplo vreme usporiti širenje i jačinu koronavirsa. Međutim, sve je to bilo na novou spekulacija.\nTim kanadskih naučnika pozabavio se ovom tezom, a rezultati nažalost nisu obećavajući.\nToplo vreme verovatno neće u većoj meri sprečiti širenje korona virusa, pokazuju rezultati studije o širenju Covida-19 u svetu.\nNaučnici su ispitivali širenje virusa krajem marta na mestima sa različitom vlažnošću vazduha, različitim restriktivnim merama, kao i različite geografske širine.\nProfesor Univerziteta u Torontu Piter Džun rekao je da je njegov tim utvrdio postojanje male ili nikakve veze između širenja infekcije i temperature ili geografske širine, kao i samo slabe povezanosti sa vlažnošću vazduha, piše Independent.\n– Sproveli smo preliminarnu studiju koja ukazuje da širina i temperatura mogu da imaju izvesnu ulogu. Ali kada smo ponovili studiju u mnogo rigoroznijim uslovima, dobili smo suprotan rezultat – rekao je on.\n– Godišnja doba će verovatno igrati samo malu ulogu u epidemiologiji Covida 19 – zaključuje se u studiji koja je obuhvatila 144 regiona širom sveta.\noznakekanada koronavirus naucna istrazivanja


Uzbunjivači javnosti u Americi kroz istoriju – TOP 10 – Časopis InterFON\nSlučaj Marka Vitakera jedan je od najuzbudljivijih u istoriji uzbunjivača javnosti. Vitaker je devedesetih godina bio jedan od vodećih ljudi u korporaciji „ADM“ koja se bavila proizvodnjom hrane. Uskoro je bio uvučen u međunarodnu zaveru. Plan ove korporacije je bio da namesti cenu za određene aditive za hranu i tako sebi obezbedi ogromne profite i monopol. To je uključivalo mnoge nelegalne aktivnosti sa kojima Vitaker nije bio saglasan, stoga je tajno otišao u FBI i prijavio svoju korporaciju. Međutim, tu njegova aktivnost nije prestala – u FBI-u su mu ponudili da tajno, kao dupli agent, radi u korporaciji i snima njihove aktivnosti – što je vodilo najzad do razotrivanja jednog od najvećih korporativnih zločina u istoriji. Prema ovoj priči, Stiven Soderberg snimio je film “The Informant” sa Met Dejmonom u ulozi Vitakera.


Aleksandri se porodica Živojinović trudi da ugodi, a ona je pored toga, ovu stvar ZABRANILA - PRess Serbia | PR PRess team\nAleksandri se porodica Živojinović trudi da ugodi, a ona je pored toga, ovu stvar ZABRANILA\nFoto: Dalibor Danilović, Zoran Kuzmanović Munja\nSve čine kako bi se novopečena mama osećala lepo.\nAleksandra i Filip Živojinović preselili su se u novi dom na Bežanijskoj kosi, a izabrali su mesto koje je blizu kuće Lepe Brene. Iako im je kuhinja sređena i vrhunski opremljena, u njihov dom ipak stiže isključivo hrana koja se spremi u kućiLepe Brene i Bobe Živojinovića.\nPevačica je tek postala majka, pa joj i dalje smetaju mirisi i ne želi da se hrana sprema u njenom domu, stoga neko od članova porodice dostavlja hranu za nju i bebu u kuću. Kako novopečena mama doji, svi se trude da se hrani veoma zdravo.\nIako joj je rana od carskog reza još uvek “sveža” te se otežano kreće, Aleksandra se oseća sjajno i uživa u svakom momentu sa svojim naslednikom.\nTagovialeksandra prijovic briga dzet set estrada filip zivojinovic mama porodica trud vip Živojinovići\nBUKA ! Beogradska ultimativna kulturna akcija uskoro počinje


Međunarodni dan pismenosti – HDZ BiH GO Mostar\nPismenost na globalnoj razini je u 2016. bila 86%, dok je pismenost mladih na još višoj razini od 91%. Potpuno ukidanje nepismenosti mladih jedan je od ciljeva Agende 2030 za održivi razvoj.\nPrema popisu stanovništva iz 2013. godine, u Bosni i Hercegovini je bilo skoro 90.000 nepismenih, odnosno 2,82%. U entitetu Republika Srpska (RS) broj nepismenih je 3,17 posto u entitetu Federacija BiH 2,63 posto, a u Brčko Distriktu 2,83 posto.\nMeđunarodni dan pismenosti obilježava se 8. rujna svake godine, a utemeljio ga je UNESCO davne 1967. godine s ciljem promicanja važnosti učenja i pismenosti, ali i osvješćivanja javnosti o problemu nepismenosti koji još uvijek pogađa veliki dio svjetskog stanovništva.\nIdeja o obilježavanju Međunarodnoga dana pismenosti pojavila se u rujnu 1965. godine u Teheranu, na Svjetskoj konferenciji ministara obrazovanja, o temi iskorjenjivanja nepismenosti.


Ruski i američki predsednik Vladimir Putin i Džo Bajden su se fokusirali na predloge Ukrajine i Moskve za bezbednosne garancije u Evropi.\nFoto: g0d4ather / shutterstock\nbajden putin foto g0d4ather shutterstock 1940789311\nU 50-minutnom razgovoru u četvrtak između ruskog predsednika Vladimira Putina i njegovog američkog kolege Džoa Bajdena dotaknuta su bezbednosna pitanja o kojima se očekuje da će se detaljno razgovarati sledećeg meseca u nizu diplomatskih sastanaka na visokom nivou.\nEvo ključnih tačaka o kojima su dvojica lidera razgovarala.\nBajden signalizira da je kompromis sa Rusijom oko Ukrajine moguć\nAmerički predsednik je navodno nagovestio da Vašington ne planira da rasporedi ''ofanzivno udarno oružje u Ukrajini'', saopštio je Kremlj posle poziva.\nPutinov pomoćnik Jurij Ušakov rekao je da je dobijanje usmenog obećanja bila ''jedna od ključnih tačaka'' za Moskvu, što se tiče predloga koje je Rusija dala Zapadu o svojoj bezbednosti, prenosi RT.\nČini se da je Bela kuća je međutim, navela da Bajden nije dao ''nikakve izjave o namerama'' tokom razgovora.\nBajden otkrio šta će SAD uraditi ako Rusija ''napadne Ukrajinu''\nBajden je ''jasno stavio do znanja'' da će SAD i njihovi saveznici ''odlučno odgovoriti'', ako Rusija krene u invaziju na Ukrajinu, rekla je sekretar za štampu Bele kuće Džen Psaki, posle poziva.\nAko bi Rusija odlučila da ''nastavi sa daljom invazijom na Ukrajinu'', suočila bi se sa ''ozbiljnim'' posledicama, uključujući ''ekonomske troškove'', ''prilagođavanje i povećanje položaja snaga (NATO) u savezničkim zemljama'' i ''dodatnu pomoć Ukrajini'', upozorio je neimenovani visoki američki zvaničnik.\nSAD i njihovi partneri optužili su Kremlj da podstiče tenzije na granici sa svojim susedom, navodeći navodno jačanje ruske vojske. Moskva je dosledno negirala spekulacije da planira invaziju.\n''Sankcije bez presedana'' protiv ruske ekonomije, finansijske i vojne industrije, ako se uvedu, dovele bi do ''potpunog raspada'' bilateralnih veza, rekao je Ušakov, a takav scenario bi bio ''kolosalna greška''.\nPoziv je osmišljen tako da postavi ''podlogu'' za seriju diplomatskih sastanaka koji bi trebalo da se održe u prvoj polovini januara. Razmena će se odvijati u tri formata: rusko-američki sastanak koji će se održati 9. i 10. januara u Ženevi, zatim još jedan u Briselu između Rusije i NATO 12. januara i završni susret 13. januara na nivou Organizacija za evropsku bezbednost i saradnju.\nPutin uvodi Rusiju u MRAČNO DOBA: Njegov poslednji potez je PRELOMNI TRENUTAK, ali on ne znači i njegovu pobedu\nPutin postavlja krajnji cilj razgovora sa SAD i NATO\nU razgovoru sa Bajdenom, Putin je takođe izneo bezbednosne garancije koje je Moskva tražila od SAD i NATO-a, naveo je Kremlj. Ruski predsednik je istakao da, iako je važna sama činjenica njihovog pregovora, očekuje konkretne rezultate od njihovih sastanaka.\nKrajnji cilj Moskve bio je da dobije neophodne garancije u pogledu svoje bezbednosti, rekao je Putin Bajdenu, naveo je Ušakov.\nČini se da je američki predsednik taj zahtev shvatio ''prilično ozbiljno'', rekao je savetnik.\nVladimir Putin Džo Bajden Rusija Amerika Razgovor Ukrajina


Novousvojena regulativa u EU | ATS\nNovousvojena regulativa u EU - o kretanju roba na jedinstvenom tržištu, akreditaciji i nadzoru na tržištu\nLuksemburg, 23.juni 2008.\n11062/08 (Pres 186)\nSavet usvojio pravila za poboljšanje slobodnog kretanja roba u EU\nSavet je danas usvojio zakonodavni paket namenjen olakšanju slobodnog kretanja roba u okviru jedinstvenog unutrašnjeg tržišta, uklanjanjem preostalih barijera trgovini i povećanju konkurentnosti i bezbednosti potrošača.\nPaket se sastoji iz 3 pravna instrumenta koji se odnose na princip ''uzajamnog priznavanja'' i sistem ''novog pristupa''.\nPropis/regulativa kojim se utvrđuju procedure koje se odnose na primenu nekih tehničkih propisa za proizvode koji se legalno stavljaju na tržište neke druge zemlje članice (3613/08) i doprinećeolakšanju pristupa slobodnoj trgovini time što će razlučiti određene prepreke na koje se nailazi u primeni principa ''uzajamnog priznavanja'' u neharmonizovanoj oblasti roba.\nPrincip uzajamnog priznavanja nalaže da zemlje EU destinacije ne mogu na svojoj teritoriji da zabrane prodaju proizvoda koji se legalno prodaju na tržištima drugih zemalja EU, a koji ne podležu harmonizaciji Zajednice.\nPropisom se utvrđuje procedura koju treba da slede državni organi vlasti kada nastoje da nametnu nacionalni tehnički propis (t.j. u slučajevima u kojima se ne primenjuje uzajamno priznavanje).\nOn takođe prenosi ''teret dokaza'' sa privrednika na administraciju, otežavajući time zemlji članici da odbije stavljanje na tržište onih proizvoda koji su već prihvaćeni u drugoj zemlji članici.\nŠta više, on omogućava osnivanje kontakt mesta za proizvode u zemljama članicama.\nOvim propisom se ukida Odluka Saveta 3052/95/EC kojom je utvrđena procedura za razmenu informacija o merama na nacionalnom nivou koje počivaju na principu slobodnog kretanja roba unutar Zajednice.\nRevizija sistema ''novog pristupa''\n- Propis kojim se utvrđuju zahtevi za akreditaciju, tržišni nadzor i kontrolisanje proizvoda koji ulaze na tržište Zajednice (3614/08); i\n- Odluka kojom se utvrđuje zajednički okvir za stavljanje proizvoda na tržište (3615/08).\nOvi instrumenti preispituju, ažuriraju i jačaju sistem ''novog pristupa'' koji je osnovan 1985. Ovaj ''novi pristup'' je postavio sistem koji omogućava Komisiji da obavezuje Evropske organizacije za standardizaciju da izrađuju tehničke specifikacije, kako bi se usaglasile sa harmonizovanim nivoom bezbednosti koji se zahteva za proizvode.\nPropis je naročito namenjen jačanju mehanizama tržišnog nadzora i osiguranju da proizvoidi koji se kreću kroz EU poštuju visok nivo zaštite javnih interesa.\nOdluka o stavljanju proizvoda na tržište pruža instrumente za buduću tehničku harmonizaciju omogućavanjem sektorskih prilagođavanja. Ove novine će takođe povećati jasnoću obeležavanja EC znakom kao i usaglašenost proizvoda.


Mora li državljanin BiH u karantin kada stigne u Njemačku? - Čitaj.ba\nPočetna/Vijesti/Dijaspora/Mora li državljanin BiH u karantin kada stigne u Njemačku?\nMora li državljanin BiH u karantin kada stigne u Njemačku?\n0 70 minuta čitanja\nPutnici iz neke zemlje EU ili Šengenskog prostora u Njemačkoj više ne moraju u samoizolaciju od 14 dana, a o tome šta očekuje one koji dolaze, na primjer iz BiH procjenu bi trebalo da daje Institut “Robert Koh”, ali on to ne čini, prenosi DW.\nAli, da li je dovoljno povući grubu crtu između zemalja EU i Šengena na jednoj strani, i svih drugih zemalja, postavlja pitanje DW i ukazuje da je u većini tih drugih država, poput BiH ili Srbije, broj registrovanih infekcija na 100.000 stanovnika sve vrijeme znatno manji nego na primjer u Švedskoj, Španiji ili Velikoj Britaniji.\nNaime, na pitanje DW institut Robert Koh upućuje na svoj sajt gdje je dat pregled epidemiološke situacije u državama EU, Šengena i Velikoj Britaniji, a na osnovu brojki Evropskog centra za prevenciju i kontrolu bolesti.\nObjavljena šokantna snimka: Igrač Dinama dobio takvu šamarčinu da se srušio sa stolice! (VIDEO)\nHistorijski govor kroz suze i ostavka Ivice Osima: Da se i vi sjetite da sam se rodio u Sarajevu... (VIDEO)


obnova | Glas javnosti\nIzložba o obnovi Hilandara\nBEOGRAD – Njegova svetost patrijarh srpski gospodin Irinej izjavio je sinoć da je manastir Hilandar uvek bio organski i bićem svojim vezan za istoriju srpskog naroda, da je delio sudbinu svog naroda i da, iako Srbija preživljava tešku ekonomsku krizu, mora da nađe sredstva da se nastavi obnova te svesrpske svetinje\nObnovljen vrtić Anđelak na Savskom vencu\nGlas javnosti, 25.03.2013.\nBEOGRAD - Grad Beograd je u poslednjih pet godina kompletno rekonstruisao više od 70 predškolskih ustanova. Tako je nedavno počeo sa radom i četiri decenije\nVrtić Dolores u Rakovici dobio nov izgled\nGlas javnosti, 21.01.2013.\nBEOGRAD- Grad Beograd i Sekretarijat za obrazovanje i dečju zaštitu finansirali su kompletnu adaptaciju rakovičkog vrtića „Dolores” u Milice Srpkinje 32 , u kome svakodnevno boravi 275 dece jaslenog i vrtićkog uzrasta.\nIzveštaj o obnovi Kraljeva biće predat Vučićevom timu\nGlas javnosti, 17.12.2012.\nKRALJEVO - Republičkom timu za borbu protiv korupcije i kriminala koji predvodi Aleksandar Vučić biće predat revizorski izveštaj o utrošenim sredstvima za sanaciju zemljotresa u Kraljevu, koji je već predat policiji i tužilaštvu.\nLjajić u Iraku: Iračani zainteresovani za srpske građevinare\nGlas javnosti, 04.11.2012.\nBAGDAD - Potpredsednik vlade i ministar spoljne i unutrašnje trgovine Rasim Ljajić dogovorio je danas u Bagdadu sa predstavnicima Vlade Iraka da do kraja godine u tu zemlju dođe privredno-\nObnovljeni park u Bloku 70a na Novom Beogradu\nGlas javnosti, 03.10.2012.\nBEOGRAD - Još jedno obnovljeno igralište, ovoga puta u Bloku 70a, obišli su danas Dejan Živković, pomoćnik gradonačelnika, Aleksandar Šapić, predsednik opštine Novi Beograd i\nŠta će biti sa Kolubarom\nVALJEVO - Neizvesna je sudbina Direkcije za obnovu i izgradnju Kolubarskog okruga pogođenog zemljotresom 1998. godine.\nRakovica dobila još jedno uređeno igralište\nGlas javnosti, 18.09.2012.\nBEOGRAD - Opština Rakovica nastavila je sa svojim aktivnostima uređenja parkova i dečjih igračišta, pa je tako sređeno i igralište na Vidikovačkom vencu u naselju Vidikovac.\nNapreduje obnova Muzeja savremene umetnosti Vojvodine\nGlas javnosti, 08.09.2012.\nNOVI SAD - Radovi na obnovi i uređenju zgrade Muzeja savremene umetnosti Vojvodine u Novom Sadu trebalo bi da budu završeni do kraja oktobra ove godine, saopštio je Pokrajinski sekretarijat za\nNema novca za obnovu crkve u selu Konjuva\nGlas javnosti, 03.07.2012.\nKURŠUMLIJA - Crkveni odbor i sveštenik ne mogu da obezbede novac za završetak obnove crkve Svetog vaskrsenja Lazara četvorodnevnog u selu Konjuva kod Kuršumlije, izjavio je član crkvenog


Počeli pregovori za formiranje vlade na Kosovu - Vijesti.me\nKosovo se suočava sa teškom potragom za stabilnom vladom dok vladajuća partija počinje neformalne pregovore sa potencijalnim partnerima, sedam nedjelja nakon parlamentarnih izbora koje su obilježile nepravilnosti, prenosi Rojters.\nStranka Demokratska partija Kosova (DPK) premijera Hašima Tačija je osvojila 34 mjesta u parlamentu koji ima 120 članova, prema rezultatima koje je saopštila Centralna izborna komisija nakon ponavljanja izbora u nekim oblastima gdje se sumnjalo da je 12. decembra došlo do prevare.\nNa drugom mjestu je Demokratski savez Kosova (DSK) sa 27 poslanika, a treći Pokret "Samoopredjeljenje" koji je osvojio 14 mandata. Alijansa za budućnost Kosova je dobila 12 poslaničkih mjesta, dok će Alijansa novo Kosovo imati osam poslanika.\n“Čekaćemo dok rezultati ne budu potvrđeni kako bi počeli zvanične pregovore za stvaranje vladajuće koalicije, ali ćemo u sljedećih nekoliko dana imati nezvanične sastanke sa drugim strankama”, kazao je Memli Krasnići, član predsjedništva DPK.\nNajveće stranke su javno saopštile da neće vladati sami sa Tačijem kojeg okrivljuju za visok stepen kriminala i korupcije, i za loše stanje ekonomije.\nANK uslovljava koalciju mjestom predsjednika\nPredsjednik Alijanse novo Kosovo (ANK) Bedžet Pacoli izjavio je juče da je uslovio učešće u novoj vladajućoj koaliciji dobijanjem mjesta predsjednika Kosova. "To sam jasno rekao i Hašimu Tačiju tokom telefonskih razgovora koje sam imao posljednjih dana. Pod tim uslovima ću sjesti da razgovaram sa Tačijem", rekao je Pacoli, a prenosi portal gazetaexpreš.com.\nPrema njegovim riječima, ukoliko ne dobije mjesto predsjednika Kosova, njegova stranka ostaće u opoziciji. "Ako uđemo u koaliciju, mi ulazimo da doprinesemo Kosovu i narodu. Ja znam da je mjesto predsjednika Kosova funkcija gdje ja mogu da dam svoj doprinos. Za to nema nikakve sumnje. Ne bih prihvatio nijednu drugu funkciju gdje ja ne bih mogao dati doprinos", kazao je lider ANK.\nPrema izjavama najbližih saradnika Pacolija, ukoliko ANK uđe u koaliciju za koju se očekuje da će je predvoditi Demokratska partija Kosova Hašima Tačija, tražiće i tri ministarska mjesta.\nMeđu mogućim kandidatima za predsjednika Kosova se spominje i prvi potpredsjednik Alijanse za budućnost Kosova Bljerim Šalja ukoliko stranka koju predvodi Ramuš Haradinaj odluči da uđe u koaliciju.\nPotpredsjednik AZBK Ahmet Isufi je juče izjavio da nisu dobili poziv od Tačija za ulazak u koaliciju, ali i ponovio da stranka nije promijenila stav da ne želi da bude dio koalicije u kojoj je premijer Hašim Tači. Demokratski savez Kosova i pokret Samoopredjeljenje su takođe saopštili da neće ulaziti u koaliciju sa Tačijem.\nSrbi će imati 13 poslanika Priština - Kosovski Srbi imaće 13 poslanika u Skupštini Kosova, a deset od tih mandata garantovani su Ustavom Kosova za srpsku nacionalnu zajednicu.\nOd devet političkih subjekata kosovskih Srba koji su učestvovali na izborima, poslanička mjesta su obezbedili Samostalna liberalna stranka (SLS) osam, Jedinstvena srpska lista (JSL) četiri i Socijal-demokratska stranka Kosova i Metohije jedno poslaničko mjesto.\nformiranje vlade na Kosovu


Pravo na smeštaj i ishranu u ustanovama učeničkog standarda - domu učenika, učeničkom centru i domu u školi sa domom (u daljem tekstu: dom učenika) imaju učenici srednjih škola čiji je osnivač Republika Srbija, autonomna pokrajina ili jedinica lokalne samouprave, koji su prvi put upisani u određeni razred u tekućoj školskoj godini, čije se školovanje finansira iz budžeta Republike Srbije, koji imaju državljanstvo Republike Srbije i čije prebivalište nije u sedištu škole koju pohađaju.\nPravo na smeštaj i ishranu u domu učenika mogu da ostvare i učenici koji imaju državljanstvo države u regionu, pod uslovima iz stava 1. ovog pravilnika, osim uslova koji se odnosi na državljanstvo Republike Srbije.\nRedosled kandidata za prijem u dom učenika utvrđuje se na osnovu:\n- opšteg uspeha od V do VIII razreda osnovne škole - za učenike I razreda srednje škole, odnosno opšteg uspeha iz prethodno završenog razreda srednje škole - za učenike ostalih razreda srednje škole,\n- rezultata postignutih na takmičenjima učenika VIII razreda osnovne škole - za učenike I razreda srednje škole, odnosno rezultata postignutih na takmičenjima učenika iz prethodno završenog razreda srednje škole - za učenike ostalih razreda srednje škole,\n- vladanja učenika u domu učenika u prethodnoj školskoj godini - pohvale i nagrade pedagoškog veća doma učenika, odnosno vaspitno-disciplinske mere - osim za učenike I razreda srednje škole,\nPREUZMITE ZVANIČNI KONKURS ZA UPIS U DOM\nOKRUŽENJE / PREVOZ\nDom učenika ostvaruje vaspitni rad i obezbeđuje smeštaj i ishranu za 125 učenika koji nisu iz Beograda, a redovni su učenici neke od beogradskih srednjih škola. Posebno bogatstvo naše ustanove predstavlja činjenica da u Domu živi stotinak učenika drugih škola (najviše Srednje železničke škole, Srednje tehničke PTT škole, medicinskih, Građevinske, Geodetske...).\nVaspitni rad, učenje, slobodne aktivnosti i ishrana učenika organizovani su na način da je obezbeđena prisna, topla kućna atmosfera koja je svojstvena mestu koje se naziva DOM.\nZa sve informacije o načinu da se ostvari smeštaj u Dom – informišite se ovde...\nDETALJNIJE O USLOVIMA UPISA I PROPISIMA (kliknite)\nDom učenika se nalazi u mirnom delu grada, na samom ulasku u Padinsku Skelu. Linijom 101 gradskog saobraćaja je, preko Omladinskog stadiona i Bogoslovije, dobro povezan sa ostalim delovima grada a naročito sa matičnom školom, Srednjom železničkom školom i Srednjom tehničkom PTT školom. Direktnom vezom sa Omladinskog stadiona se stiže do Građevinske tehničke škole, Medicinske škole Zvezdara, Zubotehničke škole i drugih.\nIzgradnjom mosta Mihajlo Pupin (Zemun-Borča) smanjene su jutarnje gužve i rasterećen pravac kojim naši učenici putuju do škole. Pored toga, pomenutim mostom je ostvarena brza i direktna veza prema zemunskim i novobeogradskim školama tako da narednih godina očekujemo veći broj učenika koji pohađaju škole sa ovog područja.\nDo Doma učenika ćete iz pravca Palilule najbrže doći preko Pančevačkog mosta Zrenjaninskim putem. Posle kompleksa PKB koorporacije, skreće se sa Zrenjaninskog puta levo u Padinsku Skelu, odmah se levo skrece u ulicu i opet levo ulazi se kroz kapiju Doma. Ovaj put se automobilom prelazi za 15-tak a javnim prevozom za manje od 30 minuta.


NSinfo: Milionska šteta zbog zaleđenog Dunava\nMilionska šteta zbog zaleđenog Dunava\nSrbija će imati finansijsku štetu zbog obustave saobraćaja na Dunavu i nemogućnosti izvoza pšenice, kukuruza i soje, kaže direktor "Žita Srbije" Vukosav Saković\nIznos štete je, prema njegovim rečima, sada teško utvrditi precizno, ali je sigurno da će određen broj ugovora biti raskinut i da će kupci potražiti robu na mestima odakle mogu da je dopreme.\n"U januaru je trebalo da se izveze 250.000 tona kukuruza, čija je vrednost 37 miliona evra, 40.000 tona soje, za 15 miliona evra, a očekivan prosečan izvoz pšenice je trebalo da bude oko 100.000 tona i njena vrednost je 15 miliona evra. Taj planirani devizni priliv će izostati", rekao je Saković.\nProizvođači pšenice, kukuruza i soje će, kako je ocenio, imati i dodatne troškove zbog dužeg lagerovanja robe. "Skladištenje se mesečno plaća 1,5 odsto od vrednosti robe", rekao je Saković i dodao da će nepredviđeni troškovi biti i finansiranje kamata na zaduživanje zbog toga što devizna sredstva od prodate robe neće stići pema planu.\n"Ta roba se otežano isporučuje još od oktobra prošle godine jer su u tom mesecu i novembru bili niski vodostaji i transport je bio otežan, u januaru ove godine su bili praznici i nekoliko dana potpune obustave saobraćaja na Dunavu, a najavljuje se još jedan hladan talas, i to će znatno otežati planiran izvoz prodate robe", rekao je Saković.\n"Jedina dobra vest je to što za raskid ugovora neće biti kaznenih penala", rekao je Saković.\n... ap vojvodina, dunav, izvoz, Novi Sad, poljoprivreda, posao, privreda, srbija


Predsednik Boris Tadić za jaku i stabilnu Srbiju, sa Kosovom i u Evropi\nPredsednik Srbije Boris Tadić rekao je da, ukoliko mu građani potvrde poverenje za još jedan predsednički mandat, od njega mogu očekivati borbu za jaku i stabilnu Srbiju, sa Kosovom i u Evropi. Tadić je rekao da Beograd neće prihvatiti nametnuto rešenja za status Kosova niti nezavisnost pokrajine.\n"Nema prihvatanja nametnutog rešenja niti nezavisnosti. Reakcija države mora da bude jasna, snažna i u skladu sa svim našim džavnim interesima", rekao je Tadić.\nOn je istakao da se Srbija oslanja na međunarodno pravo i poštovanje priznatih granica, dodajući da se Beograd ne zalaže za promenu tih granica, a samim tim ni za podelu Kosova. Tadić je ocenio da je Srbija ojačala svoju poziciju, nakon pregovora koji su vođeni o budućnosti pokrajine.\n"Naša pozicija je poboljšana i to se vidi tako što se i dalje govori o nastavku pregovora i što se ne poseže olako za rešenjima na koje mi nećemo pristati. Da nam nije ojačana pozicija ovo bi se odavno završilo na našu štetu", rekao je Tadić.\nOdgovarajući na pitanje kako će kao predsednik Srbije reagovati ukoliko dođe do napada na srpsko stanovništvo na Kosovu, on je poručio da će Srbija odlučno sprovesti sve mere koje joj stoje na raspolaganju da zaštiti ljude. Tadić je naveo da se nada da do napada na Srbe neće doći i da će međunarodne snage neprestano vršiti svoju ulogu na Kosovu i štititi one građane koje neko napadne.\nA premijer Vojislav Koštunica izrazio je uverenje da će mnoge države slediti politiku Rusije i Srbiju priznavati u njenim međunarodno priznatim granicama u slučaju unilateralnog proglašenja nezavisnosti Kosova. Srbija je vekovima imala posebne veze sa Rusijom i umeće da ceni i pamti podršku Rusije i njeno principijelno zalaganje za poštovanje međunarodnog prava u procesu određivanja budućeg statusa Kosova. U toku pregovaračkog procesa Srbija i Rusija su usaglasile zajedničku principijelnu politiku, koja sezasniva na poštovanju međunarodnog prava i važećih međunarodnih dokumenata, podsetio je premijer Koštunica i dodao da je od najveće važnosti što je Rusija izričito saopštila da je svaka jednostrana nezavisnost protivpravni akt i da je jasno da u tom slučaju Rusija priznaje Srbiju u njenim današnjim međunarodno priznatim granicama.


Porodični međuopštinski susret na Adi - Savez jevrejskih opština Srbije\nVi ste ovde: Naslovna Vesti iz SJOS Porodični međuopštinski susret na Adi\nU nedelju, 20.06.2021. godine, u divnom ambijentu bašte restorana “Oaza” na Adi ciganliji, održan je porodični međuopštinski susret. Na njemu je prisustvovalo preko 200 učesnika iz Jevrejskih opština Beograd, Novi Sad, Subotica, Zrenjanin i Pančevo.\nOvaj susret je u potpunosti opravdao svoj naziv, pošto su se u velikom broju odazvale čitave porodice. Tako su među prisutnima bile mlađe generacije (bebe, deca, tinejdžeri, omladinci), zatim pripadnici srednje generacije, penzioneri, ali i najstarijih članova koji su preživeli Holokaust.\nIdeja je bila da Savez jevrejskih opština Srbije, kao krovna organizacija svih Jevrejskih opština, organizuje susret na otvorenom i u prirodi, kako bi se nakon skoro godinu dana pauze izazvane Korona virusom, članovi zajednice ponovo okupili. Da podsetimo, poslednji ovakav skup bio je Šolet u Novom Sadu, u martu 2020. godine. Od tada članovi zajednice imali su veliku želju da se ponovo susretnu i druže.\nSusret na Adi počeo je okupljanjem u bašti restorana “Oaza”, gde je goste laganom muzikom dočekao DJ “Dmitri G”.\nSvojim govorima prisutne su pozdravili Robert Sabadoš – predsednik Saveza jevrejskih opština Srbije, i Danijel Bogunović – organizator susreta.\nPošto je pre nekoliko nedelja na terenima Fudbalskog saveza Beograda postavljena bista posvećena Hugu Buliju, gostima je bila priređena pešačka tura do biste, gde su se upoznali sa istorijom jevrejske porodice Buli. Licencirani turistički vodič Bojan Ratković, turu je osmislio na vrlo kreativan način i po etapama učesnicima ture pričao o bogatoj istoriji beogradskih Jevreja. Govorio je o tome šta su članovi porodice Buli uradili za Beograd i Srbiju, na koji način su doprineli jevrejskoj zajednici u Beogradu, kako je Hugo Buli iz Nemačke doneo prvu fudbalsku loptu i tako ujedno organizovao prvu fudbalsku utakmicu u Srbiji. Bojan Ratković je zbog velikog interesovanja prisutnih vodio tri ture, od kojih je jedna bila na hebrejskom jeziku.\nNakon pešačke ture poslužen je ukusan ručak, a onda je susret upotpunjen nastupom Nikole Salaćanina, koji je izvodio poznate jevrejske i izraelske pesme. Za decu različitog uzrasta, vaspitači predvođeni Tamarom Cvitak, organizovali su interesantne radionice i igrice.\nPrisustvo velikog broja učesnika na porodičnom međuopštinskom susretu na Adi, pokazalo je da su članovi zajednice željni kvalitetnih događaja. Samim tim, jasno je da je došlo vreme da se energija usmeri na konstruktivne ideje, i počne da razmišlja o budućnosti.\nKao što je porodica Buli iza sebe ostavila nešto vredno što je vidljivo i 100 godina kasnije, tako i današnji lideri Jevrejskih opština treba da ostvare nešto što će biti od velikog značaja za buduće generacije jevrejske zajednice u Srbiji.\nSavez jevrejskih opština Srbije, u saradnji sa lokalnim Jevrejskim opštinama, tokom ovog leta planira da organizuje Šabat međuopštinske susrete u Somboru i Subotici.\nFotograf: Srđan Bosnić


Kakav spektakl su nam priredili grčki i švajcarski teniser Stefanos Cicipas odnosno Stanislas Vavrinka koji su duel osmine finala Rolan Garosa igrali čak pet sati i 11 minuta, a okončan je pobedom trostrukog osvajača grend slema (7:6 (6), 5:7, 6:4, 3:6, 8:6).\nPublika je mogla zaista da uživa u duelu mlade nade svetskog tenisa Cicipasa i starog vuka Vavrinke koji su se rovovski borili tokom pet setova.\nU prvoj deonici nije bilo brejkova iako je Vavrinka imao jednu šansu u petom gemu, ali je Cicipas uspeo da se odbrani pa se otišlo u taj-brejk gde je Švajcarac bio nešto snalažljiviji i stekao početnu prednost.\nZa razliku od prvog, u drugom setu je bila prava revija brejkova jer ih je viđeno čak pet, a mladi Grk je imao jedan više i uspeo je da izjednači.\nSvaki gem je bio velika borba, viđen je veliki broj izuzetno dugih razmena i gemova na razliku, pa su navijači u Parizu mogli da uživaju.\nVavrinka je i u trećem setu uspeo da oduzme jedanput servis protivniku, mogao je Švajcarac i nešto ranije da opet povede, ali je ipak servirao za osvajanje treće deonice i to veoma uspešno.\nGrk se menatalno pribrao i na startu četvrtog perioda igre je "brejknuo" osvajača tri grend slem titule. Ipak, iskusni teniser se nije dao, pa je ubrzo i on napravio brejk, ali je Cicipas pred kraj seta došao do prednosti koju je ljubomorno sačuvao do kraja.\nKoliko je svaki gem bio mučenje za obojicu govori i to da su jedva stajali na nogama i da su se obojica tenisera toliko oznojila da su im se majice skroz prilepile za telo.\nU petom setu nije viđen nijedan brejk pa je moralo da se igra na razliku, a Vavrinka je smestio jednu lopticu na liniju za konačni trijumf, što je i sudija potvrdio, pa je Cicipasu preostalo samo da pruži ruku znatno iskusnijem protivniku.\nŠvajcarac će se u četvrtfinalu Rolan Garsoa sastati sa sunarodnikom Rodžerom Federerom u utorak, a tačan termin tog duela će biti naknadno poznat.


PRESS: PRVI INFORMATOR ZA MLADE OPŠTINE HERCEG NOVI – Radio Herceg Novi\nHomeDRUŠTVOPRESS: PRVI INFORMATOR ZA MLADE OPŠTINE HERCEG NOVI\njan. 18, 2019 at 8:54 am\nprije 1 godina nema komentaraAna Zambelić Pištaloinformator za mladeNVO Omladinski kulturni centarSekretarijat za kulturu i obrazovanje Opštine Herceg-Novi\nSekretarijat za kulturu i obrazovanje Opštine Herceg Novi je u saradnji sa Omladinskim kulturnim centrom otpočeo sa realizacijom prvih zadataka datih u Strategiji za mlade Opštine Herceg Novi. Radi se o izradi prvog Informatora za mlade sa ciljem unapređenja informisanosti mladih u našem gradu. Strateško opredijeljenje lokalne uprave je unapređenje položaja mladih u Herceg Novom i njihovo veće uključivanje u sve važne aktivnosti u gradu.\nSekretarka za kulturu i obrazovanje Opštine Herceg Novi Ana Zambelić Pištalo pojašnjava da se radi o prvom tzv. vodiču koji bi na jednom mjestu trebalo da objedini podatke o svim udruženjima i ustanovama koje nude provjerene i kvalitetne programe i aktivnosti namijenjene djeci i mladima. Vodič će na jedan sistematičan i pregledan način pružiti informacije o aktivnostima u kojima mladi u našem gradu mogu da učestvuju. Informator će biti dostupan u elektronskoj formi i podijeljen ustanovama, NVO organizacijama i svim relevantnim akterima koji rade sa mladima. Cijeneći važnost izrade ovakvog dokumenta, uz želju da se u njemu nađu svi koji sprovode aktivnosti namijenjene mladima, pozivam sve zainteresovane, djecu i roditelje da se uključe u sprovođenje ankete i popune je na linku koji prilažemo“.\nPotrebno je na sva pitanja dati odgovor u vidu tačnih informacija, kao i da li programi koje izvodi određena NVO, sportski klub ili KUD uključuju ili mogu uključivati osobe starosti od 13 do 30 godina.\nInformator za mlade biće predstavljeni javnosti početkom sljedećeg mjeseca.\nTagovi:Ana Zambelić Pištaloinformator za mladeNVO Omladinski kulturni centarSekretarijat za kulturu i obrazovanje Opštine Herceg-Novi


Solarna energija sve popularnija: Kod Kiseljaka se gradi fotonaponska elektrana – Hrvatska riječ\n18.11.2012 hrijec Gospodarstvo 0\nTrend korištenja solarne energije doživljava pravi procvat u BiH, a posljednjih mjeseci svjedoci smo velikog zanimanja investitora za njihovo otvaranje. Tako će i u naselju Gornji Palež, kod Kiseljaka, niknuti jedna fotonaponska solarna elektrana.\nInvestitor je tvrtka Elur iz Kiseljaka. Radi se o fotonaponskoj elektrani instalirane snage 149,69 kW, a predviđena godišnja proizvodnja električne energije je 168,00 MWh.\nKompanija je već dobila prethodnu građevinsku dozvolu za izgradnju. Iz kompanije Elur nam kažu da bi do kraja godine trebali krenuti sa montažom.\nOvo je samo jedna od fotonaponskih elektrana koje bi u idućem razdoblju trebale biti izgrađene u BiH. Podsjetimo, prva je izgrađena i puštena u pogon u ovoj godini u Kalesiji, a ostale su u fazi izgradnje ili u procesu dobivanja dozvola.\nPrema procjenama FERK-a Federacija bi sljedeće godine mogla imati preko 3.000 MWh električne energije dobivene iz sunca. Ovo je okviran iznos godišnje proizvodnje koje su tvrtke koje planiraju graditi solarne elektrane navele u svojim zahtjevima koje su dostavile FERK-u. [D.K./ekapija.ba]\nPrva solarna elektrana u BiH gradit će se u Čapljini\nPresuda je pravedna, potvrđuje da nije postojao zločinački plan


Nobodys Dog: Knjige za decu 5-7 godina: SveZaKucu.rs Prodaja, Cena, Beograd, Srbija\nŠifra proizvoda: 10881. Poslednja cena bila je: . 327 din\nKarakteristike proizvoda: Nobodys Dog\nOpis proizvoda: Nobodys Dog\nPrvo izdanje Kreativnog centra u verziji na engleskom jeziku. Univerzalnost teme i potreba za ranim razvojem solidarnosti, razumevanja i ljubavi bili su dovoljan razlog za ovaj korak. Osim toga, ova knjiga može biti uspešno korišćena i u kursevima engleskog jezika kao zanimljivo štivo.\nIzdiktirajte operateru šifru proizvoda - šifra ovog proizvoda je: 10881\nSifra 10881, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 10881, 2, Pavle Milosevic, Obalska 18, 11000, Beograd, 063123123, pavmi@szk.com


O sajtu | ŠtaSmoKupili\nOvaj sajt je mesto na kome posetioci mogu da postave slike i opis proizvoda koje su nedavno kupili i na taj način podele utiske o tim proizvodima sa posetiocima ovoga sajta. Na ovome sajtu takođe možete doći do informacija o određenom proizvodu koji imate nameru da kupite, pod uslovom da je neko pre vas došao u dodir sa tim proizvodom, i postavio njegov opis na sajtu. Na stranici opisanog proizvoda možete prokomentarisati proizvod, izneti vaša iskustva sa opisanim proizvodom ili postaviti pitanja radi daljeg informisanja o proizvodu. Ovaj sajt je takođe mesto za sve one koji su dugo čekali ili štedeli na kupovinu određenog proizvoda i jednostavno žele da predstave posetiocima ovoga sajta proizvod čiji su ponosni vlasnici.\nNa sajtu možete postaviti dobra i loša iskustva sa putovanja na kojima ste bili i mestima koje ste posetili. Predložite šta treba videti i postavite savete koje treba uzeti u obzir za one koji planiraju da posete mesta na kojima ste vi bili. Takođe, ako živite u turističkom mestu ili popularnoj destinaciji u inostranstvu možete postaviti vodič za sve one koji planiraju da odputuju tamo ili ih svojim opisom približiti posetiocima ovoga sajta.\nAko spadate u gurmane, volite da kuvate ili povremeno da se upustite u avanturu sa novim receptima, na sajtu možete pronaći recepte za mnoga jela, pročitati utiske o receptima, videti ocene i oceniti recepte, ili možete podeliti recept jela koje se vama naročito svidelo, sa drugim ljubiteljima dobre hrane.\nTakođe na sajtu možete čitati blogove koje su postavili registrovani posetioci sajta ili otvoriti svoj blog i pisati o temama sa kojima ste redovno u toku, koje nalazite zanimljivim ili koje spadaju u oblasti koje dobro poznajete.


Udovičić: ''Imamo veliki problem deformiteta kod dece!'' - Sportske.net\nUdovičić: ''Imamo veliki problem deformiteta kod dece!''\nPrilikom posete Šapcu tokom Krosa RTS, ministar omladine i sporta Vanja Udovičić podsetio na poražavajuću statistiku kad je u pitanju rekreativno bavljenje sportom i poručio da se to mora promeniti na bolje.\nMinistar omladine i sporta Vanja Udovičić naglasio je u subotu da Vlada Srbije mora investirati u amaterski i rekreativni sport zbog problema sa deformitetima dece.\n"Imamo veliki problem deformiteta kod dece i poražavajuću statistiku o tome, tako da je to ključni problem kojim moramo da se bavimo. Vlada mora da omogući da sport ne bude privilegija i bude dostupan svima, a sredstva ulagati ne samo u profesionalni, već u amaterski i rekreativni sport", rekao je Udovičić tokom Krosa RTS-a u Šapcu.\nOn je tokom boravka u Šapcu posetio Osnovnu školu "Laza K. Lazarević" gde je prisustvovao času školice sporta "Rasti zdravo".\nTaj program za učenike prvog i drugog razreda finansira lokalna samouprava, sa ciljem ispravljanja deformiteta dece. Programom je obuhvaćeno 1.450 učenika, profesori fizičkog vaspitanja i fizikalni terapeuti.


Predsednik Opštine je prisustvovao konferenciji za novinare Nacionalnog saveta slovačke n.manjine\nObaveštenja 21 januar 2013\nDana 18. januara 2013. godine u prostorijama Nacionalnog saveta slovačke nacionalne manjine održana je konferencija za novinare , kojoj je prisustvovao i predsednik Opštine Bački Petrovac Pavel Marčok. Tema konferencije , koju je otvorila predsednica Nacionalnog saveta slovačke nacionalne manjine Ana Tomanova Makanova, je bio jubilej - 10. godina od osnivanja Nacionalnog saveta slovačke nacionalne manjine. Ovom prilikom je predstavljen dosadašnji rad i funkcionisanje saveta, kao i planovi za budućnost.\nPredsednica Ana Tomanova Makanova je navela da će godina 2013. biti u znaku obeležavanja desetogodišnjeg postojanje ove institucije značajne za slovačku nacionalnu manjinu a obeležiće se raznim manifestacijama i prigodnim programima.\nNa konferenciji za novinare Nacionalnog saveta slovačke nacionalne manjine osim predsednice Ane Tomanove Makanove i predsednika Opštine Bački Petrovac Pavela Marčoka , koji je ujedno i predsednik Odbora za službanu upotrebu jezika i pisma , učestvovali su i potpredsednici saveta, kao i predsednici odbora za kulturu , informisanje i školstvo.


Otvoren maloprodajni objekat, posao dobilo 25 radnika - Biznis Info\nMaloprodajni objekat dobojske kompanije “Đurić MBB”, vrijedan oko 2,5 miliona KM, u kojem je posao dobilo 25 radnika iz Šamca, otvoren je danas u ovoj lokalnoj zajednici na prostoru od oko 900 metara kvadratnih.\nObjekat su otvorili vlasnik kompanije Miloš Đurić i načelnik opštine Šamac Đorđe Milićević.\nMilićević je istakao da danas otvoreni objekat pokazuje da Šamac dobija obrise trgovačkog mjesta.\n“U opštinskom budžetu ostvarili smo više sredstava po osnovu prihoda od prodaje javnog građevinskog zemljišta i od rente i naknade koja se naplaćuje prilikom izdavanja građevinske dozvole. Ono što je naročito važno jeste da su stvoreni uslovi za otvaranje 25 radnih mjesta”, rekao je Milićević.\nOn je istakao da je djelokrug njegovog rada usmjeren na to da svaki investitor koji dolazi u opštinu Šamac u što kraćem roku dobije sve potrebne informacije i dozvole, s ciljem stvaranja ambijenta privlačnog za investitore.\nMarketing konsultant u kompaniji “Đurić MBB” Željana Šajinović rekla je da kontinuirano šire lanac svojih maloprodajnih objekata, te da imaju oko 400 zaposlenih u kompaniji.\nŠamac Đorđe Miličević Đurić MBB


Ako ne bude povratka na temelje Dejtona – jedini izlaz je samostalnost Srpske - WebTribune\nHome/SPEKTAR/Ako ne bude povratka na temelje Dejtona – jedini izlaz je samostalnost Srpske\n8. октобра 2021.\tSPEKTAR Ostavite komentar\nTribina „Sloboda i samostalnost Republike Srpske“ održana je u Pres centru UNS-a, u organizaciji informativno-političkih portala Sve o Srpskoj i Fakti, uz podršku Predstavništva Republike Srpske u Beogradu.\nGovorili su srpski član Predsedništva BiH Milorad Dodik, Nenad Kecmanović, Vladislav Jovanović,Milomir Stepić, Srđa Trifković, Zoran Milivojević, Željko Budimir Predrag Ćeranić, Aleksandar Pavić, Siniša LJepojević, Dušan Proroković, Aeksandar Vranješ i Srđan Perišić.\nUčesnike tribine je pozdravio Mlađen Cicović, šef Predstavništva RS u Beogradu.\nCicović: Za nas je sloboda drugo ime za Republiku Srpsku\nU uvodnoj reči Mlađen Cicović je ukazao da je sloboda prirodno stanje čoveka i da su Srbi tokom istorije samo branili svoju slobodu, a nikada nisu posezali za tuđom slobodom.\n-Isto tako, kada god bi Srbi odbranili svoju slobodu, našao bi se neko da preti i ucenjuje , ne da bi zaštitio druge, nego da bi sveo našu slobodu na minimum. Tu slobodu naadaju toliko bezočno, da ovih dana napadaju ideju srpskog sveta, iako ona nije akcioni program osvajanja tuđe zemlje ili slobode, nego odbrambena politika nacionalnog identiteta srpskog naroda, tradicije, kulture, vere, jezika u vreme ucena i pretnji, rekao je Cicović.\nOn je ukazao da je BiH neslobodna jer je pod protektoratom visokih predstavnika, te da je politička borba jedini način da se zaustavi teror, pritisci i ucene zapadnih zemalja i njihovih predstavnika, te da se BiH vrati na izvorni Dejton.\n-Veći pritisci i prijetnje sa Zapada, dalje urušavanje Dejtonskog sporazuma i njegovog Aneksa4-Ustava BiH i Dejtonske strukture BiH, koju čine dva entiteta i tri konstitutivna naroda, daju puno pravo Republici Srpskoj da samostalno traži svoj put slobode, jer je za nas sloboda drugo ime za Republiku Srpsku.\nTribina je ponudila odgovore na najvažnija pitanja sa kojima se suočava RS, a koja podrazumevaju stručnu naučnu analizu kako se bez avanturizma može i mora osigurati legitimno pravo srpskog naroda u BiH da normalno živi i razvija nacionalni identitet.\nUčesnici su procenili da bi povratak izvornom Dejtonu bio minimalni garant i da to treba da bude početna tačka u razgovorima o budućnosti BiH. Kao saveznici su identifikovani Rusija i Kina, zbog principijelnog zalaganja za poštovanje međunarodnog prava, ali i zato što su geopolitički odnosi među velikim silama promenjeni u korist ovih zemalja.\nKao izazovi su označeni dalji pritisci zapadnih diplomata na rukovodstvo RS kao i na rukovodstvo Srbije, te je apelovano da ni Banjaluka ni Beograd ne podležu ucenama izaslanika zemalja čija je moć u opadanju.\nKao i na prethodnim tribinama, ukazano je na opasnost i čak izglednost novog pokušaja obojene revolucije sa ciljem svrgavanja Milorada Dodika sa vlasti u RS i posledične unitarizacije Bosne i njenog ulaska u NATO pakt.\nJovanović: Dvadeset pet godina protektorata nije zamena za slobodu\nVladislav Jovanović je objasnio da je pravo na samoopredeljenje legitimno pravo RS. Glavni argument za to su rastakanje Dejtonskog sporazuma i nedobronamerni postupci prema Republici Srpskoj.\n– Dejtonski sporazum o BiH je međunarodni mirovni ugovor. Ako takav ugovor jedna strana potpisnica počne da menja u svoju korist, to drugoj strani automatski odrešuje ruke da svoj ugroženi vitalni interes ostvaruje na drugi način. Zato, RS može da pledira za unutrašnji demokratski dogovor o suživotu u BiH pod ravnopravnim uslovima, a ako to nije moguće, zbog apsolutizma većinskog naroda, da se kao konstitutivni narod pozove na pravo na samoopredeljenje i predloži dogovor o mirnom razlazu.\n– Dvadeset pet godina nametnutog protektorata nije zamena za slobodu, već je onemogućavanje autentične slobode i način kako je menjana suština Dejtona na štetu dejtonskih nadležnosti, rekao je Jovanović i istakao da RS ima dužnost da zaštiti svoje dejtonske nadležnosti i da traži restituciju onih koje su raniji visoki predstavnici preneli na zajedničke organe BiH.\nOna na to ima pravo jer je, kako je podsetio Jovanović, RS entitet sa međunarodno priznatom unutrašnjom državnošću u okviru BiH.\nOn je ocenio da razgradnju BiH prave „nacionalistički pojedinci iz političkog rukovodstva bošnjačkog naroda sa ciljem da dobiju političku nadmoć nad Hrvatima i Srbima“, a rešenje je u „ukidanju stranog protektorata i izvornom Dejtonu kao najboljem okviru za očuvanje samostalnosti RS“.\nKecmanović: Postoji gotov scenario pod firmom legitimne opozicije\nNenad Kecmanović je ocenio da je počela kritična godina u kojoj će RS postati slobodna i samostalna, minimalno izvorno Dejtonska, ili biti utopljenja u bošnjačku BiH.\n– Bajden je rekao da se „SAD neće miješati u unutrašnje stvari drugih zemalja“, ali je zato u BiH poslao političke specijalce Gabriela Eskobara i Metjua Palmera da zamijene Šmita čiji su izbor za visokog predstavnika blokirale Rusija i Kina u SB UN. Palmer,godinu dana pred izbore, sprema izborne reforme, a Eskobar je došao kod Dodika da „zaprijeti sankcijama onima koji opstruišu američku politiku i vode Srpsku u izolaciju i ekonomski očaj“.\nZapadni mediji nisu objavili Dodikov odgovor – neuobičajeno oštar – zato što se boje da ne postane masovna reakcija državnika u svijetu koji neće da trpe aroganciju moći više ne jedine supersile, rekao je Kecmanović .\nOn je upozorio na stav Zapada da je Dodik „naprosto loš primjer koji ne treba da se širi, nego ga prije no što dobije još jedne izbore valja silom ukloniti sa vlasti.“\nKecmanović je ukazao da postoji gotov scenario pod firmom legitimne opozicije, slobode medija i legalnog NVO sektora koji će praviti skandale, afere, proteste, štrajkove i slično, „ali se u dvadeset godina prakse pokazalo da i na to postoje odgovori“.\n– Realno stanje na terenu je da se BiH se već raspala, samo što globalni diplomatski i medijski moćnici to još neće da priznaju, nego žure da u 12 i 5 nešto na brzinu i silom preokrenu, zaključio je Kecmanović i podvukao da je RS primorana da sama kreira ono gde će ostvariti svoje želje i potrebe.\nStepić (iz priloženog izlaganja): Postoje krupne spoljašnje i unutarnacionalne prepreke\nMilomir Stepić se saglasio sa ocenom da je RS na prelomnoj tački, na kojoj se mora reći da je Dejton – srpski minimum.\n– Osamostaljenje je „učinjeno prisutnim“ i njime se bave – naravno, osporavajući ga – čak i osvedočeni srpski neprijatelji i rivali. Moraju se imati plan, strategija, sled taktičkih poteza, razrađene različite varijante, odnosno „mapa puta“, jer postoje krupne spoljašnje i unutarnacionalne prepreke koje treba precizno identifikovati i na njih pripremiti pravovremene i efikasne odgovore, upozorio je Stepić.\nĆeranić: Šta ćemo sa Die deutsche Welt, La mondo Italiano ili The English World?\nPredrag Ćeranić je skrenuo pažnju na fenomen „srpskog sveta“ koji smeta „bosanskom loncu“ jer ga smatraju sinonimom za „veliku Srbiju“.\n– Izraz se pojavio u 19. vijeku u srpskom kulturnom miljeu i nije smetao jer je analogan pojmovima „Russkiй mir», Die deutsche Welt, La mondo Italiano, Lumea Romaneasca ili The English World. Zavisno od konteksta, ima lingvističko, kulturološko, duhovno i političko značenje. Ako Srbi od Sofije do Trsta govore istim jezikom, koriste ćirilicu, gledaju tv stanice i pretražuju po internetu portale na srpskom jeziku – zašto bi takav „Srpski svet“, koji označava kohezione niti unutar jednog naroda, bilo kome smetao? I, ako iz Banja Luke do Beograda, Skoplja, Tirane ili Podgorice mogu doći bez pasoša, sa ličnom kartom, ako teretna vozila tri puta brže stignu na destinaciju na koju su se uputili, nije li to jedan isti svijet nazivali ga „srpski“, „bošnjački“ ili „albanski“?\nTo je suština „Otvorenog Balkana“ koji je bez Crne Gore i BiH samo djelimično ispunio cilj. Ali u BiH svaka ideja koja pomaže ekonomiji ili boljem međunacionalnom razumijevanju nema izugleda na uspjeh – objasnio je Ćeranić.\nOn je takođe naveo da dvostruki standardi, naročito u sudskim procesima i fraze o „građanskoj državi“ Srbe udaljavaju od BiH i jačaju težnje ka samostalnosti.\n„U zemlji pod protektoratom, visokim predstavnikom i pritiscima nema slobode ni za koga. Izgledi za mirni razlaz u BiH postoje uz razumijevanje i prećutni dogovor sila koje su garant Dejtona. Do tada treba razvijati ekonomsku samostalnost Srpske i neprestano ukazivati da živimo u neuspjeloj državi“, zaključio je Ćeranić.\nBudimir: Dejton je mimimum, ali je toliko okrnjen da je Srpska ugrožena\nŽeljko Budimir ocenio je da je došlo vreme kraja globalne liberalne hegemonije SAD, a da to znači i kraj Zapadnog protektorata u BiH!\n– Dejton je zaključen u epohi ,,liberalne hegemonije” SAD. Vojna intervencija NATO pakta radi nametanja kraja rata i uspostavljanja Zapadnog protektorata u BiH, bila je jedna od njihovih najvećih pobeda. Usledila je,,izgradnja države” po (neo)liberalnoj koncepciji, gde je glavni instrument u sprovođenja te politike spoljnog intervencionizma bio OHR.\nZa Vašington, Dejton je bio,,tačka” na rat, posle koje je trebalo nametnuti promene, i to pravno-političkim delovanjem Visokog predstavnika i domaćih političkih nomenklatura Zapada, rekao je Budimir i objasnio da je u sledećoj fazi, kada su SAD bile više zauzete u drugim delovima sveta, izgradnju unitarne građanske BiH preuzele muslimanske političke elite – s ciljem da majorizuju Srbe i Hrvate.\nMeđutim, po Budimiru, globalna liberalna hegemonija SAD nakon Avganistana ostaje „samo san globalističkih elita u Vašingtonu“, pa i nedejtonska BiH „kao rukavac takve politike“ postaje teško održiv.\nOn je, kao i Stepić, ocenio da Dejton predstavlja minimum, ali je on toliko derogiran da je opstanak RS ugrožen. Ako ne bude povratka na temelje Dejtona, jedini izlaz je samostalnost RS, zaključio je Budimir.\nPavić: Srbi imaju pravo i na više od izvornog Dejtona\nAleksandar Pavić je postavio pitanje odakle moralno pravo Zapadu da pritiska RS i da na svaki zahtev za povratak na Dejton odgovara pretnjom da će uvesti sankcije.\n– Te sile su upropastile mogućnost za mirnu koegzistenciju i ravnopravan razvoj čitavog evropskog kontinenta posle pada Berlinskog zida, one su u padu komunizma u Evropi videle ne opštu pobedu za sve Evropljane i priliku da kontinent konačno počne da diše jednim plućima, već priliku za nove geopolitičke dobitke, novu militarizaciju i podelu kontinenta, bezdušnu pljačku bivših komunističkih država pod firmom ”slobodnog tržišta” i ”neoliberalizma”.\nOne su izmislile ”humanitarnu intervenciju” da bi svoju grabež i novi-stari imperijalizam uvile u oblandu visokih principa, sejući destrukciju, smrt, glad i destabilizaciju na Balkanu, Bliskom istoku, severu Afrike, Kavkazu i Srednjoj Aziji, sa perspektivom širenja i na jugoistočnu Aziju.\nDa li su oni koji su od Avganistana napravili fabriku heroina za ceo svet, koji su odgovorni za smrt na hiljade civila koje su bezdušno i potpuno nelegalno ubijali dronovima na teritorijama tuđih zemalja, kao u video igricama – kvalifikovani da drže lekcije i nude rešenja ne samo nama, nego bilo kome u svetu, upitao je Pavić.\nOn je ukazao da narod RS ima i pravo da traži povratak izvornom Dejtonu od onih koji su bili njegovi pokrovitelji, ali i mnogo više – pravo da odlučuje o sopstvenoj sudbini.\n– To je narod čije je nasilno otcepljenje od matične Jugoslavije 1992. godine podržao isti taj Zapad koji danas insistira na tome da pravo na otcepljenje unutar bivše republike te iste Jugoslavije ne postoji.\nSrpski narod sa prostora BiH nije pitan ni da li želi da bude otcepljen od SFRJ ili od svojih sunarodnika preko Drine, niti da li želi da živi u istoj državi sa sarajevskim nastavljačima Handžar divizije. Ako se ne udovoljava zahtevu Srpske za povratak izvornom Dejtonu, dok se u isto vreme život u BiH pretvara svakodnevno u srpsku borbu za goli opstanak – šta može Srpska drugo da uradi, šta je logičnije da uradi, nego da traži, ako već ne može povratak na izvorni Dejton, pravo da samostalno odlučuje o tome kako će i s kim da živi, ukazao je Pavić.\nVranješ: „Izgradnja države“ protiv dejtonske BiH\nAleksandar Vranješ govorio je o problemu bošnjakizacije Bosne, odnosno o konceptu da „glavna nacija“ teži da nacionalizuje državu. Tako su, kako je ukazao, Bošnjaci u vreme posleratnog međunarodnog intervencionizma hteli da postanu „glavna nacija“ i tako dobiju nadoknadu za navodno viševjekovno ugnjetavanje od strane hrišćanskog i Istoka i Zapada, a dobili bi, pored tog statusa, i nacionalnu državu u granicama današnje BiH u kojoj bi druga dva naroda postala nacionalne manjine.\n– „Bošnjakizacija Bosne“ podržana od strane dijela međunarodne zajednice, koja je na nasilan način pokušala da „izgradi državu“ BiH kakvu nisu mogli postići ni mirovnim inicijativama tokom rata niti u Dejtonu, jeste manifestacija bošnjačkog hegemonizma koja svoje opravdanje pronalazi u politici „viktimizacije“ kao svojevrsnog „prirodnog prava“ koje proizlazi iz tvrdnje da su Bošnjaci imali najveći broj žrtava u posljednjem ratu te da im na osnovu toga pripada više prava u odnosu na druga dva konstitutivna naroda.\n– Iz tog hegemonističkog projekta i danas je prisutna težnja ka unitarizaciji BiH , odnosno bošnjakizaciji, umotana u „oblandu“ o građanskoj državi, rekao je Vranješ i upozorio da je to cilj bošnjačkih političkih poteza – od zloupotreba Ustavnog suda BiH pa do sve češćih poziva na rat.\nLjepojević: Zaštitnici BiH gube moć i preostala im je samo destrukcija\nSiniša LJepojević objasnio je u kojoj meri RS zavisi od međunarodnih okolnosti i kako ih može iskoristiti u svoju korist.\n– BiH je zapadni sramni protektorat, pa joj sudbina zavisi od kretanja i na Zapadu i u cijelom svijetu. Zaštitnici BiH gube moć i preostala im je samo destrukcija. Oni više nemaju kapaciteta da održavaju iluziju BiH kao države. To je samo gubljenje vremena, a kako kaže poslovica “Mrtvac se mora pokopati ma koliko ga voljeli”.\nU savremenim geopolitičkim odnosima, na scenu moći se vraćaju sile za koje se na Zapadu vjerovalo da su dio prošlosti. To otvara mogućnost da RS sama odlučuje o svojoj sudbini. U ovoj fazi je prioritet odbrana RS unutar formalnog državnog okvira BiH, a tek poslije toga dolazi borba za samostalnost, rekao je LJepojević i ukazao da je uz odlučnost, najvažnije imati saveznike i podršku „ a Republika Srpska sada ima saveznike, nije sama“.\nMilivojević (iz priloženog izlaganja): Izvorni Dejton je garancija opstanka Srpske\nZoran Milivojević je konstatovao da BiH nije suverena jer konstitutivni narodi nemaju mogućnost izražavanja slobodne volje s obzirom da postoji i radi Savet za zaštitu mira, Ustavni sud sa stranim sudijama, visoki predstavnik sa Bonskim ovlašćenjima koja ilustruje „drastični Inckov zakon“.\n– „Evropska perspektiva“ i formula svetle budućnosti sa proširenjem EU daleko su od realnosti,dovedeni su u pitanje nacionalni interes i volja naroda, pa je traženje drugog prostora za optimalan razvoj legitiman cilj. U tu svrhu svi legalni instrumenti i priznata i poznata prava ne mogu biti uskraćeni jednom narodu.\nGarancija opstanka RS i zaštite vitalnog interesa srpskog naroda u BiH, nalazi se – politički i međunarodnopravno – u izvornom Dejtonu. Stoga je puna primena normi izvornog Dejtona prva pretpostavka koliko-toliko stabilnog položaja RS . Zato je izvorni Dejton vododelnica za sudbinu jedinstvene BiH. Ako ga nema -nema ni ograničenja za izražavanje slobodnih volja konstitutivnih naroda u skladu sa međunarodnim standardima i normama, nacionalnim interesima i potrebama,a bez ugrožavanja drugih, poručio je Milivojević.\nProroković: Na definisanju srpskog sveta gotovo ništa se ne radi\nDušan Proroković je takođe govorio o ideji srpskog sveta i ukazao da se “uprkos zaklinjanju pojedinih političara da će se tome posvetiti, na definisanju srpskog sveta gotovo ništa se ne radi“.\n– Da bi se jedinstven kulturni prostor, neophodni su jasna politička vizija, veći broj konkretnih projekata i institucije. Šta država Srbija, bez koje srpskog sveta ne može ni biti, danas ima od toga?\n– Srbija nema kapacitete niti da artikuliše ideju srpskog sveta, a kamoli da je implementira.\nTu i tamo može se realizovati po neka ideja, usvojiti neki zakon, reagovati u nekoj situaciji, ali je takvo delovanje daleko od sveobuhvatnog pristupa i dugoročnog planiranja. Pri tome, svako pominjanje srpskog sveta je praćeno antisrpskom histerijom, jer je takav diskurs dugo pripreman, iako je srpska strana pokušavala da smiri tenzije i rešava pitanja – ukazao je Proroković.\nTrifković (iz priloženog izlaganja): Bošnjaci nisu svesni da je BiH mrtvac koji hoda\n– Na duge staze, u BiH nije moguć nikakav dogovor. Bošnjaci očekuju da prinudnu unitarizaciju donese neko, a taj neko je sve manje prisutan na Balkanu. Oni nisu svesni da je BiH mrtvac koji hoda i da opstaje jer ga pojedini međunarodni mentori održavaju na aparatima i u prividnom stanju života. Tog mrtvaca treba isključiti sa aparata za animaciju, ali je potrebno strpljenje i upornost.\n– Srpska treba da se odupre svim pritiscima samoimenovanih prokonzula poput Palmera i Eskobara, jer oni nemaju stvarni autoritet niti stvarna ovlašćenja da nameću ma kakva nova rešenja – oni su pokušaju prevare poput butmirskog procesa, rekao je Srđa Trifković.\nOn je upozorio da Banja Luka mora dosledno da negira sva nametnuta rešenja, da opet na tapet stavi povratak svih oduzetih nadležnosti pa i Vojske Republike Srpske, jer ona nije ukinuta, već samo suspendovana, da insistira na izvornom Dejtonu i da ne dozvoli da neki misteriozni „duh“ ovog sporazuma bude prisilno nametnut.\nPerišić: Postoje međunarodne okolnosti da Srpska povuče poslednji potez\nSrđan Perišić je ocenio da je politički i pravni sistem BiH „u razvalinama“, te da je kriza kulminirala 2021, a BiH je nestala„samo što to niko nije zvanično potvrdio, jer bi to bilo priznanje drugog poraza Zapada u kratkom periodu,posle kraha u Avganistanu i na Bliskom istoku“.\nPerišić je ocenio da postoje međunarodne okolnosti da Srpska povuče poslednji potez.\n– Povratak Rusije, i pojava Kine, smanjuju mogućnost delovanja SAD na Balkanu, bez obzira što će SAD pokušati da skrše otpor politike Srpske. SAD nemaju više snagu da nameću rešenja na Balkanu – izuzev da im to Banjaluka i Beograd dozvole, rekao je Perišić i upozorio da će Zapad pokušati da iz izbornog takmičenja isključi Milorada Dodika, putem sankcionisanja, i/ili, da podrži dolazak opozicionih prozapadnih političkih partija na vlast obojenom revolucijom.\n„U odgovoru na takvo delovanje Zapada, dosadašnja politika Srpske ne sme da se povuče! Jedina strategija delovanja je upornost i istrajnost – bez ikakvih kompromisa i u slučaju eventualnog pritiska iz Beograda“, rekao je Perišić.


Renault-Nissan alijansa prodala najviše automobila u 2017. - Auto Republika\nPočetna Vesti Renault-Nissan alijansa prodala najviše automobila u 2017.\n18/01/2018 - 13:35\nRenault-Nissan alijansa prodala najviše automobila u 2017.\nPredsednik Renault-Nissana, Karlos Gon, izjavio je da je francusko-japanska alijansa vodeća svetska automobilska grupa po prodaji automobila, uprkos tome što je Volkswagen grupa isporučila rekordnih 10,7 miliona vozila, što je rast od 4,3 odsto.\nVolkswagen, koji je 2016. godinu završio kao najveći svetski proizvođač, još uvek se nije izborio sa dizel skandalom, ali je profitiriao iz ekonomskog oporavka Rusije i Brazila, kao i rasta prodaje u Kini. Gon je rekao da je VW grupa prodala manje automobila kada se iz računice izbace Scania i MAN, proizvođači teških kamiona.\n„Renault-Nissan alijansa, sa više od 10,6 miliona isporučenih putničkih i lakih komercijalnih vozila u 2017., vodeća je globalna automobilska grupa“, izjavio je Gon pred parlamentarni komitetom u Parizu juče. „To je potvrđeno nakon što je Volkswagen jutros objavio svoje rezultate od 10,74 miliona, a u tu brojku je uključeno 200.000 teških kamiona, što mi nismo uključili u našu statistiku. Dakle, nema dalje diskusije ko je vodeći.“\nRenault-Nissan alijansa takođe uključuje Mitsubishi i AvtoVAZ.\nToyota je izjavila prošlog meseca da očekuje da 2017. godine prodaja porasta za 2 odsto, na 10,35 miliona jedinica. U japanski konglomerat su uključene sledeće marke: Toyota, Lexus, Daihatsu i Hino. Takođe, Japanci su najavili prodaju od 10,5 miliona tokom 2018.\nPretprošle, 2016. godine, VW grupa je bila prva sa 10,3 miliona, Toyota druga sa 10,2, a Renault-Nissan treći sa 9,96 miliona isporučenih vozila.\ntagovi: izdvojeno mitsubishi renault-nissan toyota VW Group\nprethodno Tizer: Restilizovana Fabia spremna za Ženevu\nsledeće Naslednik Lexusa LFA ipak moguć? (video)\nToyota zaustavila proizvodnju u Japanu zbog zemljotresa\n08/09/2018 - 11:17\nKoje dve vodeće luksuzne marke na američkom tržištu deli samo 58 prodatih vozila na godišnjem nivou?\nPosle vlasnika Cayenna, VW mora da vrati novac i kupcu dizelgejtom zaraženog Golfa\n23/11/2018 - 12:44\nPočela proizvodnja nove A klase\n20/04/2018 - 07:58


Ana Brnabić: Podržavamo Albaniju i Makedoniju - 06.02.2018, Sputnik Srbija\nEvropa nam je dala šansu, treba da je iskoristimo, poručuila je premijerka Ana Brnabić obraćajući se novinarima nakon što je EK usvojila Strategiju o proširenju... 06.02.2018, Sputnik Srbija\npolitika, vesti, srbija, ana brnabić, evropska unija (eu)\n16:44 06.02.2018 (Osveženo: 13:47 11.10.2021)\nEvropa nam je dala šansu, treba da je iskoristimo, poručuila je premijerka Ana Brnabić obraćajući se novinarima nakon što je EK usvojila Strategiju o proširenju na Zapadni Balkan.\nSrbija je tom dokumentu prepoznata kao lider, zbog čega će nastaviti još brže da sprovodi kriterijume i reforme, a regionalna saradnja i dalje će biti naš prioritet, poručila je premijerka.\n„Važna poruka koja je danas poslata jeste da se priznaju individualni rezultati. Srbija danas treba da bude zadovoljna. Ponosni smo i srećni jer je Srbija prepoznata kao lider. Mi smo naporno radili za to i zato ćemo morati da radimo još mnogo naprednije u nedeljama, mesecima i godinama pred nama“, rekla je premijerka na konferenciji za novinare u Vladi Srbije.\nKako je rekla, treba „svaki dan da radimo da zaslužimo da budemo član evropske porodice naroda, član koji će EU moći da doprinese i da je dodatno jača“.\nPrema njenim rečima, dokument sugeriše veće prisustvo EU u vidu novih i pozitivnih inicijativa.\nU strategiji se jasno vidi da će EU pokrenuti šest sektorskih inicijativa čiji je cilj jačanje saradnje, dodatnog finansiranja i tehničke podrške od strane EU.\n„Jačanje vladavine prave, angažovanje u sektoru bezbednosti i migracija, podrška socijalno ekonomskom razvoju, povećanje infrastrukturne povezanosti, digitalna agenda i podrška pomirenju i dobrosusedskim odnosima“, rekla je Brnabićeva.\nPrema njenim rečima, saradnja u regionu ostaće jedan od prioriteta i Srbija će nastaviti da pokazuje koliko je tome iskreno posvećena.\n„Podržaćemo, bili smo u tome jasni i u prošlosti, i nastavićemo da podržavamo Albaniju i Makedoniju da što pre otvore pregovore i bićemo na raspolaganju da pružimo podršku svakome kome to bude bilo potrebno u evropskoj perspektivi“, rekla je ona.\n„To često može da bude velik izazov, ali će Srbija tome ostati duboko posvećena. Radićemo i dalje na podršci svima. Znamo koje su naše obaveze u budućnosti, na čemu treba dodatno da radimo“, poručila je ona.\nKako kaže, poruka građanima Srbije jeste da će Vlada nastaviti još brže da ispunjava sve kriterijume i sprovodi reforme.\n„Posebno bih naglasila da je strategija, koja daje mogućnost proširenja i šansu za ulazak do 2025. godine, u srži prepoznala proširenje kao mehanizam daljeg jačanja i stabilnosti EU“, kaže Brnabićeva.\n„I zato mi treba da dajemo uvek i stalno, ponovo, signal da su nama evropske vrednosti važne, da razumemo pruženu ruku i da ćemo raditi na tome da kad postanemo član, a nadamo se 2025. godine, da ćemo biti članica koja će doprinosi stabilnosti i snazi evropske porodice naroda“, rekla je ona, navodeći da su posete komesara Johanesa Hana i predsednika EK Žana Kloda Junkera koje predstoje, kao i ona predsednika EP Antonija Tajanija, izuzetno važne.\n„Te tri posete Srbiji daju jasan i nedvosmislen signal da smo na pravom putu. Važna je regionalna saradnja“, rekla je Brnabićeva, dodajući da Vlada Srbije sada ima još veću odgovornost da reforme idu još brže.